
ÎNTÂMPINARE 


Mulţumim părintelui Arsenie Papacioc pentru aceste cuvinte de învățătură atât de necesare 
timpului în care trăim. 

Sunt cuvinte ale unui om care a fost și a răspuns: Prezent! - chemărilor vieţii acesteia - și, ca 
duhovnic, celor ce-l caută pentru sfat și mărturisire; recomandă o prezenţă continuă, o trezvie. 

Întrebările sunt puse din dorința de a fi lămurite unele aspecte cu care se confruntă creștinii din 
zilele noastre; despre acestea, ne învaţă părintele Arsenie: “trăim zile Apostolice”. 

Răspunsurile sunt simple, adevărate, fără tăgadă - pentru că spune și Sfântul Maxim 
Mărturisitorul: “a tăinui cuvântul Adevărului înseamnă a te lepăda de el”. 

Aceste cuvinte, pe lângă mângâiere și bucurie duhovnicească, sunt îndreptar și predanie. 


Iulian Liţă 


CUVÂNTUL I 


Sfinția voastră, se vorbește în ultimul timp, mai ales în mediul universitar teologic, despre 
"despărțirea unicei Biserici a lui Hristos în Biserica Ortodoxă și Biserica Catolică, despre Biserica 
Răsăriteană, despre Biserica Apuseană, despre marea Biserică soră a Apusului, despre istoria a trei 
confesiuni: catolici, ortodocși, protestanți; despre faptul că prin Marea Schismă și apoi prin ruptura din 
sec.XVI creștinismul și-a pierdut unitatea; despre cămașa sfâșiată a lui Hristos; despre cei doi plămâni ai 
Europei, adică Biserica Apuseană (catolică, protestanți) și Biserica Răsăriteană (ortodoxă); despre cele 
trei dimensiuni ale Creștinătății: Bisericile orientale, adică ortodoxe, Bisericile occidentale, adică Biserica 
Romano-Catolică și Protestantismul, adică Bisericile Evanghelice, Luterane, Anglicană, etc” și altele 
asemenea. Acestea sunt luate chiar din teologi ortodocși, cum s-ar zice. 

Întrebarea pe care v-o punem sfinţiei voastre este următoarea: este Biserica Mântuitorului Hristos 
în momentul de față, sau a fost vreodată împărțită în mai multe Biserici, unele mai mari, altele mai mici, 
unele cu har mai puţin, altele cu har mai mult, sau divizată? 


Este și inutil să mai discutăm chestia asta, că nu putea să fie împărțită Biserica, pentru că Hristos 
a spus: “Eu sunt Calea, Adevărul și Viaţța”[1], adică: nu e Cale nu e mergere, nu e Adevăr nu-i 
cunoaștere, și dacă nu-i Viaţă nu-i vieţuire; și nu poate să fie alt Adevăr decât numai Hristos, nu poate să 
fie împărțit acest Adevăr. 

Numai în funcţie de acest Adevăr este construită orice gândire ca să fie valabilă, numai dacă este 
pe Adevăratul-Hristos care, de fapt, s-a dogmatizat în Sinoadele Ecumenice, toată învățătura aceasta 
până la 787, Sinodul VII Ecumenic, care a fost în apărarea icoanei, dar mai ales la Sinodul I Ecumenic, 
unde s-au stabilit cele 7 puncte din Crez, că lisus Hristos este Dumnezeu Născut, nu făcut, și la Sinodul 
al II-lea Ecumenic, unde s-a completat Crezul cu încă 5 articole, ca să fie 12. 

Deci s-a stabilit lucrul acesta: Biserica nu poate să fie împărțită; acesta ar putea să fie răspunsul 
la întrebare: niciodată nu poate să fie împărţită Biserica, dar există erezii. 

Dacă n-ar exista Noul Testament s-ar fi desființat Vechiul Testament, dacă n-ar fi existat Noul 
Testament n-ar fi existat nici o serie întreagă de atacuri filosofice împotriva Adevărului-Hristos, împotriva 
Creștinismului, pentru că acesta era un obiectiv care strălucea, care umbrea orice, și sigur că a fost 
atacat de toate filosofiile care au păreri bune, zic ei, împotriva Adevărului adevărat. 

Adevărul este Hristos[2], Biserica Ortodoxă. Cuvântul ortodox asta înseamnă. 


Faptul că s-au desprins de-a lungul vremii schisme și erezii nu înseamnă că Biserica și-a pierdut 
unitatea? 


Nici vorbă. Unitatea ține de Adevăr, dar unitatea nu se referă la un număr de credincioși, ci se 
referă numaidecât la Adevăr, care nu s-a stricat, rămâne imutabil și singurul drum mântuitor, nu spun de 
la mine și: “cine va strica una din aceste mici, mic se va chema”[3] - adică nu nu se va mântui; s-a 
dogmatizat tot ce a spus Hristos ca să se poată trăi, să se poată implini. 


Sunt afirmaţii grave faptul că se susține că Biserica și-a pierdut unitatea, mai cu seamă pentru că 
acestea sunt făcute de universitari, teologi. 


Biserica și-a pierdut unitatea ținând cont de numărul de credincioși, dar nu unitatea în funcţie de 
Adevăr; Adevărul nu poate să fie împărțit; că s-au rupt de Adevăr este altceva. Dacă se vorbește așa, 
trebuie să se și motiveze despre ce unitate este vorba. 


Sfinția voastră, cum credeți că ar trebui să se desfășoare dialogurile inter-creștine între Ortodoxie 
și Catolicism, respectiv Protestantism, Necalcedonieni, etc? Ce ar trebui să se discute, cât timp ar trebui 
să țină aceste discuții? 


Ca timp, nu se pune problema; se pune problema adevărului care trebuie discutat. Nu este 
valabilă nici o discuție, decât: vă primim cu drag înapoi[4]. + 

Ecumenismul[5] acesta, lupta aceasta, de venit vine din partea lor. N-au identitate! li roade pe 
suflet faptul că nu sunt cu Adevărul. 

Singurul Adevăr este Hristos: “Eu sunt Calea, Adevărul și Viaţa”[6]; în funcţie de Adevărul acesta 
e tot! - ... Ortodoxia..., chiar numele ei este de la Hristos, cum ne-a învățat EI, Hristos și au continuat 
Apostolii. 

Am stat impreună sute[7] de ani și, sigur, s-au despărțit. De ce? La majoritatea problemelor 
dogmatice, cu Sinoadele Ecumenice, am fost împreună; la Sinodul 6 Ecumenic, Papa Martin a fost 
mucenic al ideii normale împotriva monotelismului. 

Va să zică am fost împreună; acuma s-au despărțit! Și de la catolici[ 8] au venit protestanții[ 9] cu 
Luther, și neoprotestanții[ 10] care, îţi dai seama, au interpretare continuă. 

N-au, repet, identitate și îi roade faptul că nu sunt cu Adevărul. 

Nu există târg în materie de Adevăr! Ca să putem face o impăcare, o unitate, trebuie să 
negustorim: lasă tu, las și eu. Ce să lăsăm noi? Nu se poate pune problema - “o iotă, o cirtă cine lasă din 


tot ce spun Eu”[11], acesta își pierde mântuirea; este neapărat problema asta care se pune. Nu avem ce 
discuta decât dacă veniţi inapoi! 


Dar cum ar trebui să se desfășoare aceste dialoguri? 


Dar nu sunt deloc de părere să fie un dialog. Dacă nu-i târg, dialogul începe; să discute nu știu 
ce... 

Dacă faci caz de istorie, nu-ți dau voie. Sau, mai bine zis, dacă faci caz de istorie, ce istorie au? 
De ce au plecat? Sute de ani am fost impreună; acestea nu sunt 15 zile! 

Dacă vor să vină, să vină inapoi, sunt primiţi cu toată dragostea. Așa interpretez și vizitele care s- 
au făcut: de curtoazie; acesta-i semn că noi suntem de bună credință, că vă primim cu drag dacă veniți. 
Fără condiţii! 


Deci doar aceste cuvinte ar trebui să se desfășoare în cadrul dialogurilor; doar la aceste cuvinte ar 
trebui să se rezume dialogul? 


Să vină la Ortodoxie! Că e vorba de Adevăr! Adică, dom'le, ia-mi un ochi că văd bine numai cu 
unul, știi? 

Obiectul unui dialog, dacă vor să fie dialog, ar putea să fie acesta: “nu avem nimic de discutat 
decât: vă primim cu drag înapoi”. Asta este poziția pentru că, altfel, ar însemna ca noi să ciuntim din 
Ortodoxie. Ce să ciuntim?! 


Dacă v-ar spune cineva că sunteți habotnic, ce i-ați răspunde? 
Nu, dragă, sunt ortodox! 
V-am întrebat pentru că au fost acuzaţi unii ortodocși că sunt habotnici, 


Ascultă-mă ce spun! N-au cum, trebuie să zică ceva. Dar cu ce interes? 

Nu ne-am dus noi la ei: “Hai să veniţi!”; îi chemăm, desigur. Dar văd că pe ei ii roade ceva. 

Din punct de vedere spiritual, au chinul acesta că nu sunt cu Adevărul; și Adevărul e limpede, 
dacă vrei să judeci normal, este aici. Noi avem probleme că suntem neatențţi, că suntem slabi, dar în 
ceea ce privește Adevărul, că despre asta e vorba, nu avem nici o grijă. Dar ei sunt îngrijoraţi. Orice ins 
dacă te vede pe tine pe o poziţie de valoare caută să te niveleze ca să aibă el liniște pe poziția lui. 


Credeţi că s-au făcut progrese în cadrul mișcării ecumenice, a dialogului cu catolicii ți protestanții? 
Adică vedeți un duh bun? 


Nu; prin întrebările pe care le puneţi, repetăm mereu întrebarea întâi. Nu, nici un progres nu se 
poate face, indiferent ce i se propune și cine întreține un dialog; dar înseamnă că cineva e vândut, ori 
laș, ori neortodox, ori nu cunoaște frumusețea și văpaia Ortodoxiei. 


Dialogurile acestea durează de foarte mult timp. 


Desigur, numai așa să nu spună că nu am stat de vorbă, cum au făcut acum: le-am întors vizita; 
foarte bine. Asta s-a făcut să arate că suntem civilizați, dar suntem pe poziția noastră. Dar nu asta e 
discuţia. Discuţia este o impăcare: trebuie să ne așezăm pe o poziție de Adevăr comun; dar deja e 
Hristos! 

Pentru că vor ei, pentru sutele astea de ani de rătăcire ale lor, trebuie să facem noi concesii? Nu! 
Adevărul este imutabil și veșnic, este Hristos. 


Sfinția voastră, mișcarea ecumenică pornește de la ideea refacerii unității Bisericii Mântuitorului 
Hristos. Credeţi că este o ispită de-a dreapta? Pentru că ei cred că suntem divizați. 


Este o ispită de-a dreapta pentru că pun în discuție Adevărul. 

Acestea sunt porniri omenești, sunt momente, sectoare de timp în care se ivesc o serie întreagă 
de lucruri; ei caută să motiveze ce spun și, din punct de vedere psihologic, nu le convine poziția Bisericii 
pentru că vor să ne niveleze; aceasta este intotdeauna tendinţa celui mai slab ca să te aducă și pe tine la 
nivelul lui, ca să poată fi liniştit în căderea lui. 

Ecumenismul este o problemă care nu va reuși niciodată; decât o vorbă stearpă, o vorbă 
continuă, cu același titlu pentru că nu se lasă ei. Noi tăcem; noi nu am stricat nimic. Ca să ne împăcăm 
trebuie să vină la Ortodoxie, absolut, de unde au plecat. 

Noi nu avem ce ceda. Ce să cedăm? “O cirtă de va strica cineva din ce învăţ Eu, mic se va 
chema [12]. Ce s-a stabilit la Sinoadele Ecumenice sunt niște lucruri cu totul valabile; acelea durau sute 
de zile, cu mari Sfinţi Părinţi și: “Părutu-s-a nouă și Duhului Sfânt”[13], așa începea hotărârea care 
consemna stabilirea Adevărului Sinodului. 


Foarte mulți teologi studiază la facultăți protestante și catolice; și tocmai aceștia sunt promotorii 
mișcării ecumenice. 


Acestea nu sunt argumente, nu putem să discutăm asta, de ce există iad și de ce există rai; 
treaba lor! 

I-am spus unui băiat care făcuse Teologia sau o termina, pasionat de lucruri mai “exotice” - 
acesta mi-a zis: “mă duc la Roma cu gândul să combat catolicismul” - și i-am spus: ascultă, numai 
clădirile când le-oi vedea te catolicizezi, cum ai intrat în Roma. Ei s-au organizat acolo, se motivează, dar 
se motivează fals. 

Dar nu știu de ce se pune problema împăcării! De ce? Ce te roade? Noi nu am pus problema 
pentru că suntem liniștiți, suntem fericiţi. 

M-a îngrozit foarte mult când am auzit că nu Proscomidie, și când văd ce mult se poate face la 
Proscomidie unde pomenim morții și viii! O Liturghie fără Proscomidie e un lucru raționalizat, e un simbol, 
nu mai e un Adevăr. 


Mai mulți teologi, printre care și Mihai Urzică, părintele Iustin Popovici, sârbul, în unele cărți ale 
lor au afirmat că mișcarea ecumenică ar fi o creație a masoneriei. Ce spuneţi? 


Nu este o creaţie a masoneriei, este o creație a dracului. 

Mai rău! 

Mai rău! Chiar Iustin Popovici a zis[ 14] că ar fi cea mai mare greșeală a secolului. 

Panerezia secolului, “panerezia timpului nostru”, s-a exprimat părintele Iustin Popovici. 

Da. E cea mai mare greșeală. Și a mai zis încă una, fiind vorba de el: “S-au făcut trei mari greșeli 
de la Creaţie: căderea lui Adam, trădarea lui Iuda și infailibilitatea papală”. Va să zică nu putem să dăm 
citate decât pentru Ortodoxie. Au fost niște ortodocși, niște trăitori - și Mihai Urzică pe care îl cunosc; am 
stat împreună și il pomenesc zi de zi pe el și pe Maria, soția lui; îi am pe pomelnic. 


L-ați cunoscut? 


Cum să nu. Am stat la el după ce m-a eliberat din închisoare; n-aveam unde să stau, și m-a 
primit el. 


Vă cunoștea dinainte? 

Nu. Am auzit că e om milostiv și i-am bătut la ușă: “Domnule, sunt eliberat din închisoare; n-am 
unde să stau”. Sigur, omul avea inimă bună, dar pe undeva a devenit suspicios - s-a convins că nu este 
cazul; mi-a trimis şi un rând de veșminte. 


Sfinția voastră, ați spus, de altfel spune și părintele Iustin Popovici, că mișcarea ecumenică este o 
creație a dracului. Vă rugăm să explicaţți acest lucru. 


Este o risipire de cuvinte pur și simplu susținându-se prostește; pentru că: împrăștie ca să poţi să 
stăpânești, “dezbină și stăpânește”. 

Adevărul de credinţă s-a stabilit pe ce a făcut Mântuitorul, acesta-i adevăr de credință; dacă nu-i 
după Adevăr, sigur că-i după Diavol[15]. 

Când spuneţi că este a dracului arde, ustură. 

Nu știu pe cine arde, dar nu ne interesează; dacă arde îi arde și altele, nu numai asta. 

Credeţi că este un drac mai al dracului? 

Toţi dracii sunt ai dracului. 

Adică unul mai deștept pentru că este destul de răspândit și printre unii ortodocși. 

Nu este; afară de cei ce nu cunosc Ortodoxia. 

Mântuitorul a spus când S-a înălţat la cer: “rămâneţi în Ierusalim, până ce vă veţi îmbrăca cu 
putere de sus”; aici este știința, aici este experiența: după Cel de sus. Au fost niște pescari, de aceea i-a 


ales Dumnezeu pe aceștia - cu cele smerite să-i smerească pe toți. 
Imi pare foarte rău că lumea nu este trezită sau nu este orientată cu privire la bătaia asta 

continuă de la Apus pentru împăcare. Ce împăcare? Iţi dau bună ziua, dacă ai magazin cumpăr pâine de 
la tine, e altceva; dar eu sunt tot ortodox. Aici trăim cu turcii - am botezat vreo 7 până acum - vin pe la 
mine și îmi cer rugăciuni; mi-au zis: “părinte, avem același Dumnezeu”. Avem, sigur că avem același 
Dumnezeu, dar nu credeți în Hristos, și numai prin El ne putem mântui. Cum crezi în Dumnezeu, aceasta 


este important. 


Sfinția voastră, mai multe Biserici Ortodoxe, printre care și cea a Serbiei, s-au retras de la 
dialogurile ecumenice și din consiliile ecumenice. 


Sunt foarte de părere. De ce nu ne lasă în pace? Pentru că nu suportă nimeni pe altul lângă el 
superior, vre să-l niveleze, ca să fie liniștit în slăbiciunile lui. 

Sunt bucuros că s-au retras, pentru că sunt foarte convins că nu se poate face ceva ținând cont 
din alt punct de vedere decât cel Ortodox; n-avem cum face. “Cine va strica una din aceste mici, mic se 
va chema'[17], ai văzut cu ce prudență a vorbit Mântuitorul cu mii de ani înainte? 


Apostolul Pavel pune anatema pe cei care strică Adevărul Evanghelic. 


Păi, nici vorbă; “Înger de sus de va face altfel decât vă învăţ eu, anatema să fie”[18]. 
Nu se pune problema. 


În Sinodul Bisericii Sârbe sunt episcopi care au fost fii duhovnicești ai Părintelui Iustin Popovici. 


A fost un om de mare valoare bisericească acest Iustin Popovici; am toată admiraţia. 

Dumnezeu I-a scos pe Iustin Popovici care a fost o figură și continuă să fie. Și să știți că unul din 
meritele lui este că a fost erou și a spus Adevărul fără teamă; nu a fost un molâu să pună problema 
numai științific. 

A fost un trăitor și a susținut Adevărul cu curaj. A vorbit adevărat, chiar dacă se zice că a 
exagerat când a afirmat că s-au făcut trei mari greșeli în lume: căderea lui Adam, trădarea lui Iuda și 
infailibilitatea papală. Păi, ce zici de el?! A zis-o cu curaj, și așa este: a vrut să arate cât este de grav; 
este Hristos în Papa? Adică nu-i slujitor al lui Hristos? 

Pentru că multe face ca să renunțe, dar nu renunţă la asta. 


Nu renunță; îi place. 


Cred și eu; pe urmă au emanat pe Filioque. Spune Mântuitorul: “De la Tatăl purcede”[19], și s-a 
fixat Crezul la Sinoadele Ecumenice cu niște titani, niște sfinți titani; 318 Sfinţi Părinţi, și toți sunt sfinţi; 
și Atanasie cel Mare, care a fost o sabie bine ascuțită. 

La Sinoade[20] s-au stabilit niște adevăruri de credință. Hotărârea Sinodului începea astfel: 
“Părutu-ni-s-a nouă și Duhului Sfânt”[21]; și nu durau 2-3 zile, ci sute de zile, unde a contribuit și Duhul 
Sfânt. Putem să zicem ceva în ceea ce privește punctele Crezului care s-au stabilit 7 la Sinodul I 
Ecumenic și încă 5 puncte din Crez la al doilea, privind Duhul Sfânt; putem contesta ceva, vreun punct 
dintr-acestea că nu-i adevărat? 

N-a spus Mântuitorul, limpede cu privire la Duhul Sfânt: “Cine se va boteza în numele Tatălui și al 
Fiului și al Duhului Sfânt”[22]? Zice în Evanghelie: “cine nu se va boteza, nu se va mântui“[23], deci în 
Duhul Sfânt. 

Și a venit erezia să spună că Duhul Sfânt este o apariţie inventată de lume. Cum Dumnezeu în 
trei, trei Dumnezei. Nu vrea să vadă că sunt 3 feţe și o singură putere. 

Asta-i, asta nu vor să vadă: “nenaștere, naștere și purcedere”. 


Ce i-ați spune Papei dacă l-aţi vedea? 


Mai întâi de toate aș fi cu inima ortodoxă, cu prezență ortodoxă și am mai spus: “am fi foarte 
bucuroți dacă ați veni la Ortodoxie, înapoi”; fără condiţii. Am spus: nu există târg în materie de Adevăr. 

Asta este o întrebare de fantezie, nu mă primește el pe mine. 

A venit în ţara noastră să facă demonstrație făcând o Liturghie catolică, a venit să facă lucrul asta, 
ceea ce înseamnă ori să cucerească, ori prozelitism, dar cu o condiţie: să faci ca ei; pe greco-catolici i-a 
amăgit cu lucrul acesta: rămâneţți și duceți o viață ortodoxă, dar ţineţi administrativ de noi, și acum sunt 
mai catolici decât Papa. 


I-a păcălit. 

I-a păcălit. Și acuma tot așa, tot metoda aia, într-un fel sau altul, dar care-i scopul? 

Noi stăm de vorbă cu cei desprinși de adevărul de credință intr-un singur caz: dacă vrei să vii la 
Ortodoxie înapoi, fără condiții. 


Singurul dialog?! 


Păi, nu se poate altfel. Adică, să mă împac cum vrei tu, trebuie să cedez și eu, trebuie să-ți accept 
ție niște lucruri. 

Ce să acceptăm, ce să cedăm noi? Ce să cedăm? Că, dacă “o cirtă dacă schimbaţi din ce-am spus 
Eu, mic se va chema”[24]. Noi n-am făcut decât ce au hotărât Sinoadele, ce a hotărât Hristos, pentru că 
la Sinoade n-au hotărât oamenii, ci Duhul Sfânt în Sinod; așa se făceau și consemnările. 

A venit Dumnezeu, nu a venit un Arhanghel ca să mai discutăm niţel - poate a greșit arhanghelul 
ăla. 

A venit chiar EI, ca să nu se mai pună în dubiu, pentru că Dumnezeirea a știut că vor fi dezbateri 
și vor fi schimbări, dar a precizat: “cerul și pământul vor trece, dar cuvintele Mele nu vor trece”[25]; și 
cuvintele acestea sunt: “o iotă sau o cirtă de veţi schimba din ce-am hotărât Eu, mic se va chema ”[26] - 
adică nu se va mântui; zice și Sfântul Ioan Gură de Aur.[27] 

“Și înger din cer de va veni și vă va învăța altceva decât vă învăţ eu: anatema. [28] (spune 
Apostolul Pavel). 

Va să zică, pecetluiau Adevărul cu amenințările acestea divine, amenințări făcute cu adevărat și 
poate să fie juridic și cu tărie. 

S-au consemnat în canoane o serie întreagă de abateri; se zice că sunt perimate, dar nu sunt 
perimate. 


O altă problemă este că aceste canoane nu prea s-au mai republicat. 


Se scrie, se tipărește numai ceea ce ar duce spre o împăcare, spre o motivare a lor. Ei vor o 
impăcare, dar să ținem de Roma; la urma urmei, ei spun că au dreptate. 


Părintele Iustin Popovici spunea că orice protestant în materie de dogme este infailibil, e un Papă. 


Așa este; ei interpretează la infinit. Dacă Papa singur s-a făcut infailibil, de ce să nu mă fac și eu? 
Ce temei scripturistic ai? “Eu sunt cu voi până la sfârșitul veacului“[29], “vă fac arhierei, vă dau 
preoție, vă dau puterea asta harică”[30] dar “Eu sunt Cel ce sunt”[31]. 


ÎNSEMNĂRI PENTRU CUVÂNTUL 1 


1. Spune Mântuitorul nostru, Iisus Hristos: “Eu sunt Calea, și Adevărul, și Viaţa; nimeni nu vine la Tatăl, 
fără numai prin mine.” (Sfânta Evanghelie de la Ioan, cap.14, vers.6) 

2. Amintim cuvintele Cuviosului Iustin Popovici: "Dumnezeu-Omul Hristos a unit în Biserica Sa toate cele 
din ceruri și cele de pe pământ (Efeseni 1:10); toate tainele cerului și ale pământului s-au împreunat 
într-o singură Taină, și astfel s-a dobândit Taina cea mare, a-tot-Taina: Biserica. Această mare Taină 
pătrunde în toate mădularele Bisericii, toată viața lor, toate legăturile lor. Drept aceea, totul în 
Biserică este minune, totul este Taină mai presus de cuget = mai presus de rațiune. Aici nu este 
nimic obișnuit, nimic banal, nimic de mâna a doua, nimic de puţină însemnătate, fiindcă este 
Dumnezeu-omenesc, totul este unit organic într-un singur organism Dumnezeu-omenesc, într-o 
singură și atot-cuprinzătoare mare taină Dumnezeu-omenească: Biserica Ortodoxă. Toate în Biserică 
sunt Sfântă Taină, toate: de la lucrul cel mai mărunt până la lucrul cel mai mare, pentru că totul esțe 
cufundat în negrăita sfințenie a Dumnezeu-Omului Celui fără de păcat, a Domnului Hristos. În 
Biserică, totul este Sfântă Taină. lar pe primul loc: Sfânta Taină a Botezului, Sfânta Taină a 
Mirungerii, și Sfânta Taină a Euharistiei. Orice ierugie e Sfântă Taină. “Chiar una mică, chiar și cea 
mai mică?” - Da. Oricare dintre ele este la fel de uriașă ca însăși taina Bisericii. Fiindcă și cea mai 
mică dintre ele este în organismul Dumnezeu-omenesc al Bisericii într-o legătură organică, vie, cu 
întreaga taină a Bisericii - cu Însuși Dumnezeu-Omul, Domnul Hristos. Drept aceea, nu este număr 
tainelor în Biserica lui Hristos, în această a-tot-cuprinzătoare sfântă a-tot-Taină ceresc-pământească 
a Dumnezeu-Omului. În ea, și fiecare “Doamne miluiește” este o Sfântă Taină, și fiecare lacrimă de 
pocăință, și fiecare suspin al rugăciunii, și fiecare strigăt de tânguire.” 

3. Spune Mântuitorul nostru Iisus Hristos: “amin zic vouă: până ce va trece cerul și pământul, o iotă sau 
o cirtă nu va trece din lege, până ce vor fi toate. Deci, cela ce va strica una dintru aceste porunci mai 
mici, și va învăța așa pe oameni, mai mic se va chema întru Impărăţia Cerurilor; iar cela ce va face și 
va învăța, acela mare se va chema întru Împărăţia Cerurilor.” (Sfânta Evanghelie de la Matei, cap.5, 
vers.18, 19) 

4. Aceasta este dragoste și liniște sufletească: a-i arăta celui ce greșește și a-l îndruma spre pocăință, 
mai ales dacă se află în abateri de la adevărul mântuitor; este și gândirea Sfântului Ioan Gură de Aur. 
A nu-i spune și a nu îndrepta pe cel ce greșește, mai ales în materie de credință, înseamnă nepăsare, 
împreunare greșelilor dogmatice, ereziilor. 

5. Pentru a preîntâmpina orice confuzie, și pentru aducere la cunoștință, facem precizarea că termenii 
ecumenic (a-toată-lumea, peste tot pământul), catolic (universal) sunt proprii Bisericii Ortodoxe, sunt 
însușiri ale Bisericii Ortodoxe. În momentul de față, în mod eronat, acești termeni sunt folosiți pentru 
a arăta pe următorii greșelilor Papei (termenul catolic), respectiv adepţii ecumenismul (așa cum este 
arătat de Cuviosul Părinte Iustin Popovici). 

6. Vezi însemnarea 1. 


7. Multe dintre greșelile latinilor: Filioque, folosirea azimilor, celibatul preoţilor, începutul infailibilității 
sunt dinainte de anul 1054, și nu au legătură cu acest an; au fost arătate, combătute și de Sfântul Fotie, 
patriarh la Constantinopole, a se vedea Enciclica de la anul 876, de asemenea Sinodul de la 
Constantinopole de la anul 879-880. 

8. Pentru greșelile catolicilor, ca și pentru alt interes duhovnicesc, a se vedea și cele trei tomuri tipărite în 
Țările Române, sub îngrijirea patriarhului Doshitiei al Ierusalimului: Cartea Impăcării (Tomos 
Katallaghes) - Iași 1694, Cartea Dragostei (Tomos agapes kata latinon)/Tomul dragostei asupra latinilor - 
Iași 1698, cuprinde și scrieri ale Sfântului Marcu al Efesului, apărătorul credinței la Sinodul de la Ferrara - 
Florența(1438-1439), iar la Râmnic, Cartea Bucuriei (Tomos Haras) - 1705, apărută sub voievodul martir 
Constantin Brâncoveanu, cu purtarea de grijă a Sfântului Antim Ivireanul, pe atunci episcop de Râmnic - 
din acest volum amintim: Epistola enciclică, a lui Fotie, către patriarhii Răsăritului, împotriva celor ce zic 
că purcede Duhul cel Sfânt și de la Fiul; Cel de-al optulea Sinod Ecumenic, hotărâri; Contradicţii în 
părerile latinilor, contradicții arătate de patriarhul Dositei al Ierusalimului; Așternuturile Fericitului 
Meletie, papa Alexandriei, despre care este adevărata Biserică, și care este adevăratul ei Cap, și 
împotriva primatului papei Romei; Dialogul oarecărui secretar cu latinii, și că pe eretici Biserica 
Sobornicească îi leapădă de la sine; Dialog între doi monahi, contra latinilor. Mai amintim: loan 
Eugenikos - Discurs contra hotărârii sinodului din Florenţa, Iași 1694; Nectarie, patriarh al Ierusalimului - 
Intâmpinare împotriva primatului Papii, lași 1682; Eustratie Argentis - Manual în contra infailibilității 
Papei, lași 1746; Sintagma contra azimilor, lași 1747. 

9. Termenul (neo)protestant vine de la protestul față de Papa, denumire atribuită de papistași 
următorilor lui Luther (din păcate, Luther nu s-a întors către Răsărit); aceștia sunt: evenghelici, luterani, 
reformați, calvini, unitarieni, baptiști, adventiști, penticostali, etc., amestec de iconoclasm (hulitori ai 
icoanelor), interpretare eronată a Sfintei Scripturi, hulire a Sfinţilor, a Crucii, a Maicii Domnului, etc. A se 
vedea răspunsurile patriarhului Ieremia al Constantinopolei câtre luteranii din Tubingen (1576, 1579, 
1581); după a treia sfătuire, “dialogul” a încetat, ascultând de Apostolul Pavel: “De omul eretic, după una 
ți a doua sfătuire, te ferește” (Epistola Sfântului Apostol Pavel către Tit, cap. 3, vers. 10). De asemenea 
amintim: Varlaam, mitropolit al Moldovei - Răspuns împotriva catehismului calvinesc, Iași 1645; Dosithei, 
patriarh al Ierusalimului - Manual în contra rătăcirii calvine, București 1690. 

10. Vezi însemnarea 9. 

11. Parafrază, vezi însemnarea 3. 

12. Parafrază, vezi însemnarea 3. 

13. “Pentru că s-au părut Sfântului Duh, și nouă”, consemnare la Sinoade, începând cu Sinodul Apostolic, 
conform Sfântului Apostol Iacov, și Sfinților Apostoli (Faptele Sfinților Apostoli, cap.15, vers.28). 

14. Cartea Cuviosului Iustin Popovici (1894-1977) - Biserica Ortodoxă și Ecumenismul, a fost tradusă pe 
românește de răposatul părinte Olimp Căciula în 1979; de atunci o copie dactilografiată se află și în 
biblioteca Facultăţii de Teologie din București. Citatele din Cuviosul Iustin Popovici sunt după ediția din 
anul 2002, Mănăstirea Sfinţii Arhangheli, Petru Vodă, în traducerea lui Adrian Tănăsescu. 

15. Parafrază; spune Domnul nostru, lisus Hristos: "Cel ce nu este cu Mine, împotriva Mea este, și cel ce 
nu adună cu Mine, risipește” (Sfânta Evanghelie de la Matei, cap.12, vers.30). 

16. Spune Mântuitorul nostru, lisus Hristos: “Şi iată, Eu trimit făgăduinţa Tatălui meu întru voi, iar voi 
ședeți în cetatea Terusalimului, până ce vă veți îmbrăca cu putere de sus. Și i-a scos pe ei afară până în 
Betania, și ridicându-Și mâinile sale, i-a binecuvântat pe dânșii. Și a fost când i-a binecuvântat pe ei, S-a 
depărtat de dânșii, și Se înălța la cer. Iar ei închinându-se Lui, s-au întors în Ierusalim cu bucurie mare. 
Și erau în toată vremea în Biserică, lăudând și binecuvântând pe Dumnezeu, Amin” (Sfânta Evanghelie 
de la Luca, cap.24, vers.49, 50, 51, 52). 

17. Parafrază, vezi însemnarea 3. 

18. Spune Sfântul Apostol Pavel: "Ci măcar noi, sau înger din cer de va binevesti vouă, afară de ceea ce 
am binevestit vouă, anatema să fie. Precum am zis mai înainte, și acum iarăși zic: Oricine de vă va 
binevesti vouă afară de ceea ce ați luat, anatema să fie.” (Epistola Sfântului Apostol Pavel către Galateni, 
cap.1, vers.8, 9). 

19. Spune Mântuitorul nostru, lisus Hristos: “când va veni Mângâietorul pe care Eu voi trimite vouă de la 
Tatăl, Duhul Adevărului, care de la Tatăl purcede, Acela va mărturisi pentru Mine”. (Sfânta Evanghelie de 
la Ioan, cap.15, vers.26). 

20. Prin Sinod Ecumenic (a toată lumea) se înțelege importanța deosebită a sinodului pentru viaţa 
Bisericii. Sinodul de la anul 787, pentru cinstirea Icoanelor și condamnarea celor ce le hulesc, a fost 
recunoscut, consacrat ca ecumenic în timpul Patriarhului Fotie al Constantinopolei; unul din meritele 
Sfântului Fotie este că a contribuit esențial la codificarea sinoadelor recunoscute de Biserică - lucrare 
cunoscută în prezent sub numele de Pidalion, care cuprinde și canoanele și comentariile la acestea. 
Sfântul Simeon al Tesalonicului, Patriarhul Dositei în culegerea de texte Tomul Bucuriei (Tomos Haras), 
de asemenea Enciclica Patriarhilor Ortodocși de la anul 1848 arată Sinodul de la anul 879-880 din timpul 
Patriarhului Fotie fiind a toată lumea (ecumenic); de asemenea, sinoadele palamite (1341, 1347, 1351) 
din timpul Sfântului Grigorie Palama sunt considerate cu caracter ecumenic. 

21. Parafrază, vezi însemnarea 13. 

22. Parafrază; spune Mântuitorul nostru, Iisus Hristos, Apostolilor: “Datu-Mi-s-a toată puterea, în Cer și 
pe pământ. Drept aceea, mergând, învățați toate neamurile, botezându-i pe ei în numele Tatălui, și al 
Fiului, și al Sfântului Duh. Învățându-i pe dânșii să păzească toate câte am poruncit vouă. Și iată, Eu cu 

voi sunt în toate zilele, până la sfârșitul veacului, Amin”. (Sfânta Evanghelie de la Matei, cap.28, vers.18, 
19, 20). 

23. Parafrază; spune Domnul nostru, lisus Hristos: "Amin, Amin grăiesc ție: de nu se va naște cineva din 
apă și din Duh, nu va putea să intre întru Împărăţia lui Dumnezeu”, (Sfânta Evanghelie de la Ioan, cap.3, 
vers.5), de asemenea, spune Mântuitorul: “mergeţi în toată lumea, și propovăduiți Evanghelia la toată 
zidirea. Cel ce va crede și se va Boteza, se va mântui; iar cel ce nu va crede, se va osândi”. (Sfânta 
Evanghelie de la Marcu, cap.16, vers.15, 16). 

24. Parafrază; vezi însemnarea 3. 

25. Spune Domnul nostru, lisus Hristos: “Cerul și pământul va trece, iar cuvintele Mele nu vor trece”, 
(Sfânta Evanghelie de la Matei, cap.24, vers.35), de asemenea, spune Mântuitorul: ”Mai lesne este cerul 
și pământul să treacă, decât din lege o cirtă să cadă”. (Sfânta Evanghelie de la Luca, cap.16, vers.17). 
26. Parafrază, vezi însemnarea 3. 

27. Sfântul Ioan Gură de Aur, Omilia a XVI-a, Omilii la Sfânta Evanghelie de la Matei). 

28. Vezi însemnarea 18. 

29. Vezi însemnarea 22. 

30. Parafrază; spune Domnul nostru, lisus Hristos, Apostolilor: “Pace vouă; precum M-a trimis pe mine 
Tatăl, și Eu vă trimit pe voi. Și acestea zicând, a suflat, și a zis lor: Luaţi Duh Sfânt. Cărora veţi ierta 
păcatele, se vor ierta lor; și cărora le veți ţinea, vor fi ținute”. (Sfânta Evanghelie de la Ioan, cap.20, 
vers.21, 22, 23); de asemenea, spune Mântuitorul: "Amin grăiesc vouă: ori câte veți lega pe pământ, vor 
fi legate în Cer; și ori câte veţi dezlega pe pământ, vor fi dezlegate în Cer”. (Sfânta Evanghelie de la 
Matei, cap.18, vers.18). 

31. Parafrază; leșire, cap.3, vers.14; Sfânta Evanghelie de la Ioan, cap.8, vers.58; Sfânta Evanghelie de 
la Ioan, cap.10, vers.30. 


INI 


CUVÂNTUL II 

Sfinția voastră, prin ce se definește Biserica Ortodoxă? 

Chiar cuvântul ortodox Înseamnă dreapta credință, dreaptă slăvire pentru Adevărul pe care l-a 
propovăduit Hristos, cum ne-a învăţat Hristos, de aceea a și rămas, cu mila lui Dumnezeu, această 
titulatură: Ortodoxie; adică credința dreaptă: “orthos” înseamnă drept, “doxa” inseamnă credință - pe 
grecește. 

Deci Adevărul: “Eu sunt Calea, Adevărul și Viaţa”[1]; și noi respectăm Adevărul care este Hristos, 
n-am schimbat nimic în practică, s-au stabilit și pozițiile dogmatice prin Sinoadele Ecumenice, și am 
respectat lucrul acesta. Acestea s-au făcut și impreună cu catolicii de astăzi; ei s-au despărțit, dar la 787 
(Sinodul VII Ecumenic, pentru apărarea Icoanelor) noi am fost împreună; mai departe nu ne putem da 
după fiecare bătaie de vânt. 

Ce înseamnă dogma creștină? 

Adevăr de credinţă revelat, cuprins în Scriptură și în Tradiţie, aprobat și practicat de Biserică. 


Sfinţii Părinți[2] spun că în afara Bisericii Ortodoxe există erezii, schisme și adunări ilegale - așa le 
caracterizează. Ce părere aveți? 


Nu spun nici o noutate; există, știm că există. 


Vă întreb acest lucru pentru că acum nu prea se mai folosesc acești termeni, ci confesiuni 
creștine, culte creștine, biserici nedepline, biserici surori. Este o greșeală acest lucru? 


Din momentul în care este schismatic sau eretic, este o greșeală, sigur că da. 

Faptul că se folosesc acești termeni? Pentru că, de exemplu, știți că se practică căsătoriile mixte; 
una este să spui că te-ai căsătorit cu un schismatic sau un eretic și alta este să spui că te-ai căsătorit cu 
cineva dintr-o biserică mai mult sau mai puţin nedeplină. 

Ei bine, sigur că... e alta aia, e alta aia. 

In sfârșit, vorbim de Ortodoxie; de ce facem discuţie în plus? 

Nu îmi place cuvântul acela biserică nedeplină. 

Nu este bine? Puteţi să ne explicați. 

Cum adică, biserică nedeplină; adică este în continuare să se implinească? 


Teologii ecumeniști, dintre ortodocși, spun că dacă s-au depărtat de Ortodoxie mai mult sau mai 
puțin, este mai mult sau mai puţin nedeplină. 


Este o rătăcire termenul acesta; lasă să înţelegi că se vor împlini cu timpul, dar poziția lor este 
determinată: așa vor rămâne. 


Care poziție? 

Poziţia lor eretică sau schismatică. 

Ce înseamnă erezie? 

Despărţțire de dogmele creștine, chiar și de o singură dogmă. 

Și schismă? 

Indisciplină față de ordinea consacrată a Bisericii; neascultarea este început de păgânătate.[3] 

Unii teologi ecumeniști, dar ortodocși, spun că erezie se referă doar la arianism. Este adevărat? 

Asta era erezia de atunci, dar erezie ar însemna și la Nestorieni, la cei care nu recunoșteau pe 
Teotokos, pe Maica Domnului care este Născătoare de Dumnezeu; erezie era și aceea să nu recunoști 2 


firi ale Mântuitorului, neîmpărțite și nedespărțite, neschimbate și neamestecate. Tot erezii sunt toate.[4] 


Care sunt consecințele ruperii de Biserică și formării schismelor și ereziilor? 

„ Scopul principal, grozav când a creat Dumnezeu omul, l-a creat singur numai pentru El ca să fie în 
Impărăţie împreună și, sigur, pentru pervetirea pe care a adus-o Adam, a venit Hristos și a restaurat 
neamul omenesc; Hristos nu a venit să anihileze, ci să transfigureze, și ne-a adus mai mult decât a 
pierdut Adam, adică putinţa de a fi dumnezei după Har, de a ști să iubim vrăjmașii, și o serie întreagă de 
alte lucruri. 

Consecințele sunt că se abat de la ce a zis Mântuitorul, nu se vor mântui; nu-i ușor. Este în 
primejdie mântuirea lor, aceasta ar fi consecința cea mai mare; afară de aceasta, încurajează filozofia 
ateistă, pentru că, socotesc ei, avem libertatea de a interpreta și de a face cum credem; va să zică, sunt 
consecințe foarte grave privind respectivii la Judecata de Apoi, adică mântuirea omului. 

S-au interpretat la infinit şi se vor interpreta: drumurile, cărările care duc spre mântuire și este 
numai una: aceasta pe care o ținem mai departe fără nici un fel de schimbare și chiar cu râvnă și cu 
trăire Biserica Ortodoxă. 

Biserica este cea care patronează drumul spre mântuirea noastră cu orice chip, în stilul ortodox, 
așa cum s-a fixat la Sinoade privind dogmele respective. 


Sfinția voastră, care sunt cauzele aparițiilor schismelor și ereziilor? Pentru că se invocă motive 
sociale, politice, geografice, istorice, că n-au fost la Sinoade, etc. 


Diavolul îndeamnă tainic inimile celor ce au concepții amestecate privind adevărul mântuitor; 
acesta este motivul principal. 

Motivele sociale, politice sunt puse ca să momească, să spună că tu nu ești cu istoria. E vorba de 
Adevăr! Nu-i vorba de timp, de istorie. 

S-au rupt după sute de ani! Și nu s-au rupt oricum, va să zică cu interes; această stare de 
măreție, de mândrie a Romei să fie mai deasupra decât Constantinopolul. Suprema valoare e Adevărul! 


Sfinția voastră, Enciclica Patriarhilor Ortodocși de la 1848 - care este un răspuns la o chemare a 
Papei să vină ortodocșii la Biserica Catolică - condamnă papistășia ca erezie în special datorită învăţăturii 
Filioque; la fel și Părintele Iustin Popovici spune despre romano-catolicism că este o erezie, ca și despre 
protestantism. Ce părere aveţi? 


Nu ne pronunțăm pentru că repetăm lucrurile... 

Pentru că au ieșit din răspunderea canonică, respectiv dogmatică, au modificat cu filioque Crezul: 
spun că Sfântul Duh purcede și de la Fiul când, e limpede, spune Mântuitorul: “de la Tatăl purcede”[5]; 
nu spune: și de la Mine. Mai întâi de toate, este o problemă de dogmă, deci cum pot să spun eu altfel, 
când s-a stabilit cu jertfe mari Adevărul. 

Apoi au început să adauge primatul papal, să adauge infailibilitatea papală, să adauge 
indulgenţțele, să adauge purgatoriul; fac Liturghia cu azime, nu cu pâine dospită, care este legea 
Mântuitorului, El a făcut artos, nu a făcut azimă; Imaculata Fecioară iarăși este o mare greșeală: că s-a 
născut Maica Domnului fără păcat. 

Și pe urmă, au băgat un lucru foarte grav din punct de vedere strategic și din punct de vedere al 
luptei: “Scopul scuză mijloacele” - te omor că așa spune religia mea; exact cum spune în Talmud: “Dacă 
vezi un creștin pe margine de prăpastie, dă-i vânt înăuntru”; este o obligație religioasă la ei. 

Ei nici n-au Proscomidie. S-a pus problema că noi, ortodocșii, avem cultul morților. 

Acuma, ce facem cu morții? 

Noi avem cultul morților, avem Proscomidie, unde îi pomenim cu mare evlavie, mult timp, îi 
punem în Potir, în sângele lui Hristos: ” ...și iartă, Doamne, păcatele celor ce s-au pomenit aici”; va să 
zică tot Hristos îi iartă prin Liturghiile pe care le facem, asta poate salva morții. 

Păcatele nu le poate ierta decât Hristos; El este singurul care poate să ierte păcatele. 

Ei au creat purgatoriul să dea un răspuns la întrebarea ce facem cu morții și, într-o formă 
rațională, ard acolo cât ard pentru păcatele pe care le-au făcut și automat se mântuie; ei, nu-i așa! 

Apoi mi-a schimbat Sfânta Cruce, forma Sfintei Cruci, care este motivată, Sfânta Treime: Tatăl, 
Fiul și Sfântul Duh; își fac crucea altfel: cu toată mâna și de la stânga la dreapta numai ca să fie altfel 
decât a fost, ceea ce inseamnă o ambiţie și, din punct de vedere strategic considerat, aducând o noutate, 
mai repede îi fac prozeliţi. 

Crucea este un lucru care are o semnificaţie la noi, Sfânta Treime: toată înălțimea, toată lățimea 
și toată adâncimea; ei nu se gândeau la o semnificație, pentru că nu-i nimic fără o semnificaţie. în 
Biserica noastră. 

Trist este că ei au început de-o bucată de vreme să fie cu totul conștienți că au dreptate și își 
motivează dreptatea; mistifică adevărurile istorice. 

Au avut și Papi: Papa Martin la Sinodul VI Ecumenic, Ipolit, de asemenea, Patriarh la Roma - au 
fost mucenici, deci au motive să rămână în Ortodoxie, în Adevărul inițial. Ortodoxia nu este un titlu, este 
un Adevăr! 

Acest Iustin Popovici nu cruța nimic și nu făcea diferențe prea mari de termeni de exprimare când 
este vorba de Adevăr pentru că Mântuitorul a spus: “o iotă, o cirtă dacă schimbaţi”[6], nu vă veţi putea 
mântui, “mic se va chema în Impărăţie”[7]; adică nu se va putea mântui. Ceea ce înseamnă că acest 
mic, care este de fapt mare, este ceea ce fac ei. 

Este un cuvânt împotriva Părintelui Iustin Popovici; că a fost nu știu cum... 
A usturat Occidentul când a auzit. 

Cuvânt și de la noi. 

Ăștia sunt niște pui de pervertiți. 

Le e cam frică, sfinția voastră. Se pierd scaune, profesorate. 


Da, da; păi, nu așa. Și asta se poate întâmpla; eu n-aş îndrăzni să spun să fie chiar până într- 
atâta grad de lașitate. Pierde acela care nu susține Ortodoxia exact și să moară pentru ea. 


S-a spus despre acești ortodocși care au atacat catolicismul, protestantismul, pe necalcedonieni - 
afirmaţii făcute chiar de către teologi ortodocși - că ar avea doar o brumă de cultură teologică. 


Nu-i vorba de cultură, nu-i vorba de citit; e vorba de trăit creștinește; dar acesta este cuvântul 
ereticilor, apărarea lor. 


Sunt afirmații făcute și de unii ortodocși. 


Dar chiar ortodocși? Treaba lor! Li lăsăm la o parte; acesta-i răspunsul. 

Și despre Hristos au spus: “De unde știe Acesta atâta carte?”[8], și despre EI s-a vorbit; nu 
contează asta. Este Dumnezeu care lucrează; spune Mântuitorul Apostolilor: “Staţi în Ierusalim până ce 
veți primi putere de sus”[9]. Și de unde știau pescarii atâta carte, nu? - dacă-i vorba; e harul lui 
Dumnezeu care ajută. Orice trăitor este inspirat de Duhul Sfânt să se apere Adevărul. 

Iustin Popovici mi-a plăcut foarte mult dar, mai mult decât atât, pune problema și ca un erou, nu 
ca un milog; nu face discuţie în materie de Adevăr. 

Iustin a avut foarte mare dreptate în tot ce a făcut, și a prezentat ca un profesor de la catedră: 
“treaba voastră dacă nu credeți”, el impunea; seamănă niţel cu Ioan Gură de Aur ca metodă, la măsura 
fiecăruia. 


Cei care afirmă, dintre ai noștri, aceste lucruri sunt mari profesori, doctori în Teologie. 


Dar nu contează că-i doctor în Teologie; la noi ierarhia este smerenia; mai mare nu-i nici 
impăratul, nici patriarhul. 


Sfinţia voastră, care credeţi că sunt consecinţele participării unor ortodocși în cadrul acestor 
mișcări numite ecumenice? 


Consecințele sunt: nu mai suntem credincioși întrutotul lui Dumnezeu Cuvântul - mare risc! 

E același subiect. Se constată un interes în toată treaba asta; încearcă pe fel și fel de lucruri ca să 
fim împreună și vor asta cu orice chip pentru că nu au o identitate pur și simplu duhovnicească, 
religioasă; trebuie să simţim care este intenţia lor intimă. 

La ora asta sunt despărțiți de Biserică pentru că Adevărul este Hristos; și ne-a învățat și cum să 
facem, ne-au învățat Apostolii - s-a făcut un Sinod Apostolic la anul 50 la Adormirea Maicii Domnului la 
Ierusalim -, sunt Sinoade Ecumenice și Locale la care s-a stabilit Adevărul și practica religioasă. 

Ei, până la urma urmei, au rămas într-o lume de interpretare continuă; ca să poată pătrunde, 
spun că noi suntem excesivi, suntem habotnici. Suntem habotnici că ne închinăm și nu zicem nimic, ne 
vedem de treaba noastră?; cum interpretează ei bătaia clopotelor, cum interpretează ei slujbele?; 
alujbele acestea le-a făcut Biserica dintru-inceput, nu?; liturghia, ne jucăm cu astea?; ei nu au nici 
Proscomidie, o serie întreagă de lucruri practice; sunt geloși pe noi că suntem liniștiți, dar ne apărăm 
contra adaosurilor antidogmatice. 

O împăcare propriu-zisă nu se poate face dacă nu cedezi și tu și celălalt; ce să cedăm noi? O 
împăcare se poate face numai să vină înapoi fără condiţii. 


Şi trebuie să renunţe la toate invențiile lor? 


Să vină la Ortodoxie! Ce-aţi căutat acolo? De ce ridicăm problema asta când eu sunt stabil, n-am 
schimbat nimic? 

Suntem împreună cu Apostolii, îi cinstim, citim Apostolul la Liturghie; va să zică, suntem cu ei. 

Ce să fac ca să ne impăcăm? Impăcarea în sine e utilă, dar numai în Adevăr; dacă nu-i în Adevăr, 
nu-i utilă. “Eu sunt Adevărul”[10] - spune Hristos; dacă nu-i Adevăr, nu-i cunoaștere. Adevărul este 
Hristos și ne-a arătat cu toate amănuntele calea spre mântuire. 

Sfinția voastră, ce înseamnă că Sfintele Taine ale celor care s-au despărțit de Biserica Ortodoxă 
sunt simbolice? 


Adică nu sunt îndeplinite cum trebuie, întru totul cum trebuie și au numai ca simbol Taina propriu- 
zisă; nu o împlinește în esențialitatea ei, dar recunosc ca moment că e necesar. 

Bunăoară, taina nunţii: “vă declar soț și soție - sărutaţi-vă”; fără o rugăciune, fără nimic; 
recunosc ca simbol că este necesară, dar nu împlinesc practic cum trebuie. 

Toată slujba aceasta este făcută de Sfinţii Părinţi cu angajament, cu verighete, cu cununiile pe cap 
- este împărăteasă și împărat; sunt atâtea rugăciuni de angajament, să participe, să trăiască taina așa 
cum s-a făcut în Biserică, pentru că s-a făcut cu multă semnificaţie, de ce s-a făcut așa, de către 
Biserică. Ei consideră că sunt căsătoriți în limba lor - ca și turcii; adică faptul că s-a făcut taina; sunt soț 
și soție în felul lor. 

Eu, care dau foarte multă importanță amănuntului slujbelor, la taine, vorbesc de momentul major 
al tainelor, sunt foarte încrezător că se împlinesc; dacă nu se împlinesc acestea, este un fel de 
mascaradă, fac cum vreau eu, reduc cum vreau eu, motivând în fel și chip: dom'le, n-am avut timp; dar 
ei o iau așa și numai așa. 

Sfânta Impărtășanie care trece prin procesul de sfințire, epicleza, lucrul acesta nu-l arată că îl fac; 
și cum o prepară nu știu, încât să mă ierte bunul Dumnezeu, dar cred că nici nu-i Sfânta Împărtășanie - 
cu acea bulă a lor. 


Sfinții Părinţi, și mai recent părintele Iustin Popovici spun că în afara Bisericii, tainele nu mai au 
un rol sfințitor și mântuitor - în afară de Biserica Ortodoxă; adică nu mai sunt taine propriu-zise. 


Nu pot fi în afara învățăturii Bisericii Ortodoxe; dogmă se numește Adevăr de credință revelat, 
cuprins în Scriptură și în Tradiţie, aprobat și practicat de Biserică. 

Ne pun în situaţia să spunem: nu mai sunt taine, pentru că noi ținem foarte mult să se 
împlinească întru totul slujba tainei, care a făcut-o Biserica prin Duhul Sfinţilor Părinţi, consacrată, așa 
cum se face ca bună. 

În afara Bisericii, a trupului lui Hristos, mai sunt taine? 

Nu; în afară de Biserică, adică de harul preoţiei, nu se poate face. 

În taine lucrează Hristos? 

Fără discuţie că lucrează Duhul Sfânt. 

Și Duhul Sfânt în afara Bisericii mai lucrează? Pentru că, dacă mai lucrează, înseamnă, sau ar 
însemna, că sunt mântuitoare, sfințitoare. Unii părinţi sunt mai categorici, ca Iustin Popovici și alții mai 
vechi; ei spun că în afara Bisericii nu mai lucrează mântuitor. 


Nu, în afară de Biserică nu. Nici nu se pune problema; și eu sunt de părerea asta. Intrebarea are 
această codiță, pentru că se consideră Biserică și ei, și asta e problema. 


E problema lor, sfinția voastră; asta trebuie să ne lămuriţi. 

S-a lămurit în discuţiile anterioare că sunt greșeli foarte mari și nu suntem de părere cu toate 
aceste lucruri, că valabilitatea tainelor sunt puse sub semnul întrebării. 

E vorba de taina propriu-zisă, asta e întrebarea: e valabilă sau nu? Deși nu e, se consideră și ei 
Biserică, dar noi nu-i recunoaștem că sunt Biserică. 

Deci nu mai lucrează harul? 

Nu lucrează, dar e foarte riscant să vorbești de chestiile astea; aici este vorba și de mila lui 
Dumnezeu. 

Răspunsul meu e mai complet: adică nu pot să văd, în afară de ortodoxie, pe placul lui Dumnezeu 
ce fac alții; și atunci răspunde Dumnezeu. 

Pentru că, dacă ei știu că există mântuire la ei cât de cât, rămân așa. 

Nici nu se pune problema, că ei așa zic, nu? 

Și rămân acolo. 


Nu asta se discută. Se discută: au dreptate sau nu, se mântuiesc, sau nu se mântuiesc. 
Las în voia lui Dumnezeu; eu spun că e o mare greșeală să nu se împlinească slujba, mai ales a 

tainelor, așa cum o face Ortodoxia; e o mare greșeală. 

Discutăm de greșelile lor. Problema care se pune direct și este o întrebare dură: se mântuiesc sau 
nu? 

Dacă se mântuiesc, ce mai discutăm despre greșeli, nu...? 

Dar eu una știu, și asta trebuie să răspund în ce mă privește; despre aceste greșeli spune 
Mântuitorul: “cine va schimba o iotă din aceste lucruri”[11] - deci sunt foarte suspecți; remarc greșelile 
lor, iar despre mântuirea lor, numai Dumnezeu să dispună; eu mă îndoiesc. 

Pentru că, dacă se mântuiesc, la ce mai discutăm greșelile lor și rămân așa cum sunt ei; și atunci 
ce ne mai certăm? 

Dar greșelile lor trebuie să mă pună în situaţia de a gândi, pentru că spune Mântuitorul: “cine va 
schimba unele dintre acestea prea mici, mic se va chema ”[12], nu se va mântui. Și ei au schimbat aceste 
lucruri, deci mă îndoiesc de mântuirea lor. 


Ca să respectați ce a spus Mântuitorul. 


Sigur. Acum am răspundere că sunt creștin, sunt călugăr, sunt preot; am răspundere de ce 
vorbesc. Ce mai discutăm greșelile dacă sunt siguri și ei de mântuire. 


Şi de ce să mai vină la Ortodoxie? 


Ce caută? Sigur că da. 

Ii roade pentru că, pe linie psihologică, nu le convine să fie altul la nivel mai înalt; ei vor să fie 
liniștiți în greșelile lor. 

Ortodoxia, prin poziția ei, mustră puternic. Și, dacă ne permitem să facem aceste ştergeri, așa, 
din taine, din felul de a împlini taina, înseamnă că suntem pe o scenă de artiști - nu suntem pe un altar 
autentic al Bisericii. 

Popovici Iustin zice că numai în Biserică este mântuire; numai în Biserică, fără discuţie, dar ei 
consideră că și ei sunt Biserică, ca să se încadreze în ce spune Iustin, nu? Dar nu asta discutăm noi. Zice 
că-i Biserică și adventistul, și toți. Ș 

Când s-a făcut această Liturghie cu epicleza ei, s-a făcut de sfinți. In afară de Vasile cel Mare, a 
fost un Apostol care a făcut Sfânta Liturghie; Sfântul Vasile n-a făcut altceva, decât pe același schelet a 
făcut rugăciuni pe ici pe colea; scheletul s-a respectat întru totul și de Ioan Gură de Aur, numai că sunt 
nişte rugăciuni mai lungi. Nu s-a făcut fără rost; erau niște titani, sunt consacrați ca niște titani de către 
Cer, semne mari au făcut. 

Invățătura creștină a luptat cu toate fiarele dușmănoase ale Ortodoxiei, ale Adevărului; au luptat 
acești oameni când s-au confirmat persoanele Sfintei Treimi și nu putem trece peste ce-au hotărât ei; au 
putere canonică. 

Așa că, la întrebarea aceasta care este dură: se mântuiesc?, dacă s-ar răspunde că se mântuiesc 
atuncea ce mai discutăm greșelile? Intrebarea este dură în sensul că nu depinde de noi mântuirea 
numaidecât, insă noi avem obligaţia, cum spune Mântuitorul, să respectăm pentru că cei care nu 
respectă “aceste mici de tot, mic se va chema”[13], adică nu se va mântui - zice Ioan Gură de Aur, și eu 
interpretez tot așa. Iar cei care vor face lucrurile bine, aceia se vor mântui încă cu slavă mare. 

Și, dacă a spus Mântuitorul lucrul acesta, eu sunt sluga cinstită a acestor spuse; ce se adaugă mai 
departe mă îndoiesc de mântuire. Deci asta e, că atunci nu-i mai discuţi slăbiciunea dacă am oarecare 
încredere în mântuirea lor. 

Adevărul trebuie trăit așa cum e și împlinit aşa cum începe și așa cum se termină; nu să adaug eu 
de la mine. 


Sfinția voastră, dacă nu este mântuire în afara Bisericii... 
Nu există. 


Totuși, poate unii eterodocși care nu au luat parte la separarea de Biserică, nu se ocupă de 
problemele strict de dogmă, dar sunt oameni buni, sunt oameni morali, pentru aceștia nu există 
mântuire? 


Asta știe și poate ști numai Dumnezeu. 

Fără discuție, noi știm cum ne-a învăţat Hristos: singura cale de mântuire este aceasta; și El 
spune: “cine va schimba una din aceste mici, foarte mici, mic se va chema'[14], adică nu se va mântui. 

Acum se face discuţie pe istorie, pe momente, pe habotnicie; acestea sunt păreri și acuze. Nu 
poate să-și apere poziția decât să spună că sunt eu habotnic, nu? 

Nu este cunoscut în Ortodoxie discuţie pe Adevăr. 


Poate or fi și la necreștini (necredincioși) oameni morali, au o moralitate, nu fură, etc.; pentru 
aceștia nu există mântuire? 

Eu trăiesc aici inconjurat de turci, foarte mulţi turci; duc o viață morală, dar sunt, fără discuţie, 
afară de mântuire pentru că ei nu cred în Adevărul Creștin. 


Hristos o să-i judece și pe ei? 


Îi va judeca; nu mă bag aici. 
Eu știu una și bună: mă țin de Hristos așa cum ne-a învăţat EI, că a iubi pe Dumnezeu inseamnă a 
implini ceea ce a spus El să implinești.[ 15] 


Sfinția voastră, se vorbește despre succesiune apostolică la anglicani, la catolici, la monofiziți, etc. 
Aceștia dacă nu sunt în Biserica Ortodoxă se poate spune că mai au succesiune? 


Lucrul acesta este deja discutat din momentul în care s-a precizat care este poziția mântuitoare, 
Ortodoxia; orice abatere de aici este discutată. 

Prin Botez vine această succesiune apostolică, și ei s-au abătut de la Botez, de la trăire. Dacă s-au 
abătut de la Botez nu mai au succesiune apostolică normală; adică facem de capul nostru? 

Din momentul în care iţi pierzi mântuirea, ai pierdut succesiunea apostolică; vorbim de mântuire, 
aceasta este tema. 

Ei susțin că sunt Biserică, dar acest lucru este numai în funcţie de Adevăr; dacă nu te mântuiești, 
degeaba ţi-a propovăduit apostolul Pavel și apostolul Petru. 

Deci succesiunea apostolică nu mai există pentru că este atacat chiar Hristos. 


Preoților anglicani, catolici, monofiziți, etc., dacă vin la Ortodoxie li se mai face hirotonia? 


La anglicani se hirotonesc până și femeile! 

Aceasta nu este o problemă care ne privește; trebuie să se facă o întrunire sinodală, să se vadă ce 
formă au ei preoția. 

Acuma și Taina Cununiei: “vă declar soț și soție” adică foarte simplă; și sunt rugăciuni de o mare 
importanță, cu cununiile pe cap, cu făgăduință în faţa Bisericii, pun mâinile pe Biblie, jurăminte în faţa 
altarului - lucruri care la ei nu sunt. 


Vreţi să spuneți că, dacă vin la Ortodoxie, trebuie să li se mai facă Taina Cununiei? 


Numai o hotărâre sinodală ar putea să reglementeze aceasta, la o revenire a lor, nu o împăcare 
[16]. Când zici împăcare, inţelegi: las și eu, lași și tu; noi nu avem ce să lăsăm. 


Sfinția voastră, credeți că vă mântuiți? 


Problema are aspectul ei de duritate. Mântuirea este în funcţie de smerenie ca să vină harul lui 
Dumnezeu; și cum aș putea eu să mă declar smerit? Sunt un om care nădăjduiesc însă; nădăjduiesc, dar 
cu condiția aceasta: să mă smeresc. Un ortodox se înțelege că este un om smerit. 

Noi nu vorbim acuma făcând un fel de anchetă printre oameni din acest punct de vedere. Vorbim 
despre adevăr și despre neadevăr; ortodoxia este poziția de mântuire. Nu vorbim despre trăirea creștină 
aici, ci despre adevărul creștin pe care trebuie să-l respectăm. 

Sinoadele Ecumenice au dezbătut niște lucruri de dogmă. 

Ce s-ar fi întâmplat dacă Arie ar fi susținut și ar fi biruit? Putem să spunem că Mântuitorul e ființă 
creată? Iată importanța Sinodului, s-a fixat dogma despre Mântuitorul că-i Fiu născut, nu făcut; născut 
din Tatăl fără de început. 

Sinodul III Ecumenic, cu Teotokos, Născătoarea de Dumnezeu. Dacă nu se dezbăteau acestea în 
Sinod, rămânea erezia mai departe că Maica Domnului a fost o femeie oarecare. 

La Sinodul IV Ecumenic Împotriva monofizitismului care susținea că Mântuitorul are o singură fire, 
cea dumnezeiască. Atunci de ce s-a făcut om, s-a făcut numai chip? Cu toată firea omenească. Deci are 
două firi. 

La Sinodul VI Ecumenic împotriva monotelismului (susținea o singură voință a Mântuitorului - cea 
dumnezeiască); dar ce facem cu firea omenească, are și ea puterea ei, că doar e tot de Dumnezeu 
creată. Deci a fost născut Om întreg, cu firile și cu puterile omenești, depășind neputințele omenești, 
neavând cădere în păcat. Firea omenească fără păcat. Acesta este Omul, de aceea se numește și Fiul 
Omului. Acesta-i omul creat de Dumnezeu, cu puteri divine; chip și asemănare s-a numit. E grozav! 

Dumnezeu suferă împreună cu noi mai departe și, cum se spune, agonia lui Hristos încă nu s-a 
terminat. Pentru că nu ne-a creat într-o formă rece, mecanică; ne-a creat din iubire, se topește, suferă 
pur și simplu. Pentru că, repet, Dumnezeu poate să facă orice, dar un lucru nu poate să facă: să-și calce 
cuvântul. Face orice să ne salveze, dar iadul nu există; și el există pentru că s-a încălcat dreptatea 
divină. Raiul e plin de păcătoși pocăiți și iadul e plin de păcătoși nepocăiți. 

A dat Dumnezeu putere omului să ne iertăm între noi prin darul preoţiei. Eu, fiul lui Stanca, dezleg 
pe fiul lui cutare sau dezleg lumea pământului - creștin, bineînţeles. Te iert și te dezleg, auzi! Ce dar are 
preoția! Atunci când preotul zice la Epicleză: “Acesta este Trupul Meu”, nu zice trupul lui Hristos, el, 

preotul, este una cu Hristos. Îți dai seama! Ce daruri a dat Dumnezeu dimensiunii omenești: putere 
divină. Ești Dumnezeu pe pământ, după har. 


ÎNSEMNĂRI PENTRU CUVÂNTUL II 


1. Spune Domnul nostru, lisus Hristos: “Eu sunt Calea, și Adevărul, și Viața; nimeni nu vine la Tatăl, 
fără numai prin Mine.” (Sfânta Evanghelie de la Ioan, cap.14, vers.6) 

2, Sfântul Vasile cel Mare, Canonul 1; canoanele Sfântului Vasile cel Mare au fost primite de Sinodul VI 
Ecumenic, prin canonul 2. 

3. Spune Domnul nostru, lisus Hristos, Ucenicilor: “Și de-ţi va greși ție fratele tău, mergi și-l mustră pe 
dânsul între tine și între el singur; deci, de te va asculta, ai dobândit pe fratele tău. Iar de nu te va 
asculta, mai ia împreună cu tine încă pe unul sau doi, ca prin gura a două sau a trei mărturii să stea 
tot graiul. Iar de nu-i va asculta pe ei, spune-l soborului; și de nu va asculta nici de sobor, să-ţi fie ție 
ca un păgân și vameș.” (Sfânta Evanghelie de la Matei, cap.18, vers.15, 16, 17) 

4. Fără de răspundere, fără de rușine, teologii moderniști numesc pe cei ce nu recunosc Hotărârile 
Sinoadelor III Ecumenic, IV Ecumenic, VI Ecumenic ca fiind "vechi ortodocși, oriental ortodocși”. 

5. Spune Mântuitorul nostru, lisus Hristos: “când va veni Mângăietorul pe care Eu voi trimite vouă de la 
Tatăl, Duhul Adevărului, care de la Tatăl purcede, Acela va mărturisi pentru Mine”. (Sfânta Evanghelie 
de la Ioan, cap.15, vers.26). 

6. Spune Domnul nostru, Iisus Hristos: “amin zic vouă: până ce va trece cerul și pământul, o iotă sau o 
cirtă nu va trece din lege, până ce vor fi toate. Deci, cela ce va strica una dintru aceste porunci mai 
mici, și va învăța așa pe oameni, mai mic se va chema întru Impărăţia Cerurilor; iar cela ce va face și 
va învăța, acela mare se va chema întru Împărăţia Cerurilor”. (Sfânta Evanghelie de la Matei, cap.5, 
vers.18, 19) 

7. Vezi însemnarea 6. 

8. Sfânta Evanghelie de la Matei, cap.13, vers.54, 55; Sfânta Evanghelie de la Marcu, cap.6, vers.2-6; 
Sfânta Evanghelie de la Luca, cap.2, vers.46-49; Sfânta Evanghelie de la Ioan, cap.17, vers.14-17. 

9. Spune Mântuitorul nostru, Iisus Hristos: “Și iată, Eu trimit făgăduinţa Tatălui meu întru voi, iar voi 
ședeți în cetatea Ierusalimului, până ce vă veţi îmbrăca cu putere de sus. Și i-a scos pe ei afară până 
în Betania, și ridicându-Și mâinile sale, i-a binecuvântat pe dânșii, și Se înălța la cer. Iar ei închinându 
-se Lui, s-au întors în Ierusalim cu bucurie mare. Și erau în toată vremea în Biserică, lăudând și 
binecuvântând pe Dumnezeu, Amin.” (Sfânta Evanghelie de la Luca, cap.24, vers.49, 50, 51, 52) 

10. Vezi însemnarea 1. 

11.,12., 13., 14. Vezi însemnarea 6. 

15. Spune Mântuitorul nostru, lisus Hristos: "De mă iubește cineva pe Mine, Cuvântul meu va păzi; și 

Tatăl meu îl va iubi pe el, și la el vom veni, și lăcaș la dânsul vom face. Cel ce nu Mă iubește pe mine, 

cuvintele mele nu le păzește; și cuvântul care-l auziți nu este al meu, ci al Tatălui celui ce m-a trimis pe 

mine”. (Sfânta Evanghelie de la Ioan, cap.14, vers.23, 24) 

16. Prin cuvântul împăcare s-ar putea înțelege că Biserica ar fi greșit cu ceva. 

CUVÂNTUL III 


rm 
| 


Sfinţia voastră, este un cuvânt, spune Mântuitorul: “în Casa Tatălui Meu, multe lăcașuri sunt”[1]. 


Asta nu în ce privește Adevărul, ci în ce privește trăirea Adevărului, este acest pasaj. 


Este o părere, pe care o exprimă chiar unii dintre teologii ortodocși, cum că ar fi vorba de un locaș 
mai mic pentru protestanți, un locaș pentru catolici, etc. 


Aceste locașuri sunt considerate după gradul de trăire, de implinire privind Adevărul; asta este, nu 
altceva pentru că, dacă sunt mai multe locașuri, își fac loc și adventiștii, de ce nu? Dar își fac loc, dacă 
vrei așa, chiar și turcii și își fac loc toate religiile pentru că sunt locașuri multe acolo; nu? 


Dacă-i mântuie Mântuitorul. 


Mântuitorul dorește să se mântuie toată lumea, dar El a spus cum se mântuie; și cine nu va 
respecta, a spus că nu se va mântui - gata; spune Mântuitorul: “cine n-adună cu Mine, risipește”[2]. 

Adevărul este numai unul care a făcut revoluție mare în toate veacurile. Dacă nu era Adevărul- 
Hristos se desființa Vechiul Testament; dacă nu era Adevărul, filosofiile și toate adversităţile împotriva lui 
Hristos nu ar fi avut motiv să mai existe. 

Dușmanii adevărului Ortodox vin cu fel de fel de aspecte dialectice, cu fel de fel de personalități cu 
renume care au creat epoci, că a spus cutare și cutare. 

După aceștia, ar avea dreptate și unii ca Voltaire, care parafrazează tot ce-i împotriva lui Hristos, 
că Mântuitorul este un bastard al unei mironosițe cu un legionar roman; dacă-i vorba de așa ceva. Dar 
să-l întrebăm pe Voltaire, acuma, ce-i cu bastardul... 


Acuma, unde-o fi... 
Unde e, ce-a văzut acuma? Nu le e rușine! 
Era duhul masoneriei atunci. 


Nu ne interesează; masoneria este o preocupare și învățătură pe limbă drăcească[3]. 

Ne interesează care este Adevărul și avem obligația să-l respectăm chiar până la moarte; asta-i 
poziţia. Altfel nici nu s-ar putea judeca lucrurile, nici nu avem cum; dacă nu ești în Adevăr, nu-i jenat 
Satana. 

Unul, după Invierea Mântuitorului - a atacat Satana tocmai acolo unde era Adevărul trăit, care era 
chiar Mântuitorul - în veselia care a adus-o în toată creștinătatea, unul oarecare era trist. Cum să nu fiu 
trist? Că și eu am făcut minuni, dar nu m-a răstignit nimeni. N-a răstignit Satana decât pe cei care-i 
convenea, deci numai Adevărul omoară pe dracul. 


Sfinția voastră, ce a vrut să spună Mântuitorul prin cuvintele: “Părinte Sfinte, păzește-i pe dânșii 
întru Numele tău, pe care ai dat mie, ca să fie una, precum și Noi.”[4]? Pentru că adesea, dialogurile 
ecumenice se bazează pe aceste cuvinte. 


Noi, ortodocșii, suntem deja una cu Adevărul. “Una” - adică asta-i speculație! 
Una în Adevăr, Adevărul-Hristos! 


Adică Biserica Ortodoxă. 


Biserica Ortodoxă; n-a propovăduit Hristos și pe ăla și pe ăla! Am fost una și am rămas cu 
Hristos; n-am schimbat nimic din ce ne-a vorbit EI, deci El este ortodox. 


Se poate spune despre Bisericile Ortodoxă și Catolică că sunt Biserici surori? Referitor la termeni. 

Ascultă, e inutil; repetăm mereu lucrurile astea. Suntem frați, dar nu în Adevăr. “Drag mi-e 
Platon, dar mai drag mi-e Adevărul”. Numai în Adevăr e unitate; dacă nu e Adevăr nu e unitate. 

Și pe urmă, ca să se apere, trebuie să mă facă pe mine habotnic, nepoliticos, necivilizat, 
neoccidentalizat; ei, știi, ia uite! 

Se pot căsători ortodocși cu catolici sau cu protestanți? 


Nu recomandăm, deși se fac lucrurile acestea. Le recomandăm să se facă ortodox respectivul sau 
respectiva. 


Pot participa clerici ortodocși la Liturghia catolică să spună diverse rugăciuni? 

Nu recomand acest lucru. 
Se poate oficia Mesa catolică, Liturghia catolică, într-o biserică ortodoxă? 


Eu nu aș permite. Nu aș permite pentru că, de ce să se facă lucrul ăsta, când suntem Biserică 
Ortodoxă? 

Ei au venit cu o serie întreagă de metode; cum să fac dacă ei n-au Proscomidie? 

Nu-i vizibil că e propagandă? Dar de ce te bagi peste mine? De ce nu mă lași în pace? De ce? Ce 
te mână? Nu vezi! E un vierme care este Neadevărul; n-au identitate. 


Sfinţia voastră, se folosesc acum noi termeni “”teologici”; unul ar fi: biserică nedeplină. Poate să 
i au ati 
fie o biserică nedeplină? 


Nu poate să fie, nu mai e biserică. 
Este un nou limbaj[5] - limbaj teologic - care se folosește. 


Nu este teologic, ci este speculativ, în tot felul și, dacă noi susţinem acest Adevăr cu sângele 
nostru, Adevăr pe care-l vedem neforțați și nu putem să-l vedem altfel pentru că s-au făcut atâtea, s-a 
confirmat prin atâtea semne grozave Adevărul acesta, ne consideră habotnici; adică de ce? Pentru că nu 
zic ca tine, sunt habotnic? 


Este un limbaj folosit și de unii ortodocși. 
Ăsta e un prost ortodox care nu cunoaște ortodoxia; dacă-i vorba. 
Biserică nedeplină este un termen greșit? 


Nu există așa ceva. Nu este Biserică dacă nu este deplină. Ei au făcut aceste greșeli de dogmă și 
atunci e biserică nedeplină. 


Da, adică e o taină nedeplină, ceva mai așa... 


Uite ce-i, la Sinoadele astea Ecumenice dădea anatema pe toți cei care erau împotriva adevărului 
care forma obiectul Sinodului. 

Sinodul cu privire la monotelism chiar pe patriarhul care a făcut acatistul Bunei-Vestiri, Serghie, I- 
a scos anatemizat pentru că a fost de părerea ereticilor că o singură voință are Mântuitorul. 


Sub anatema se cade automat? Sau cum? 


Se cade automat dacă nu susţii Adevărul. Dacă ești în erezie intri de la sine în blestem, nu mai 
este nevoie să te anatemizeze cineva. 

Nestorie a fost patriarh pe vremea aceea la Sinodul III Ecumenic privind Teotokos și a susținut pe 
eretici. El a spus că nu-i susține, și l-au luat direct pe Nestorie: dar tu cum zici? Nestorie a răspuns: Nu-i 
născătoare nici de Dumnezeu, nici de om, e născătoare de Hristos. Și l-au prins, și a căzut în 
anatemizare. Era o hotărâre sinodală și au rămas așa aceștia. 


Rămân în vigoare toate anatemele acestea? 


Rămân în vigoare, fără discuție. 

Noi avem datoria să păstrăm Adevărul, se spune cu sabia în mână; de aceea și Apostolul Pavel 
este în icoană cu sabia, de aceea l-am desenat și eu cu sabia. 

Adică el era habotnic? Era habotnic - ce-ai zice de asta? 

Adevărul este apărat cu sânge - asta înseamnă; că își fac loc cu sabia - sabia cuvântului. Spune 
Sfântul Pimen: “o dată rabzi, a doua oară rabzi, a treia fă-te sabie”. 

Invățătura creștină pare un paradox, pe ici pe colea, pentru că iese din logica omenească, pentru 
că este logică divină; să crezi într-un loc pe care nu-l vezi, aceasta nu mai este o logică pipăibilă. Aceasta 
este puterea credinţei, și aici este toată puterea creștinului: să creadă[6]; ferice de cel ce nu a văzut și a 
crezut[ 7]. 


Sfinția voastră, se spune că este biserica văzută, luptătoare și biserica nevăzută, biruitoare; și 
această biserică văzută, vizibilă, se spune despre ea că este divizată, împărţită. 


Biserica propriu-zisă nu-i divizată, oamenii sunt divizați, oamenii s-au despărțit. Când zici Biserică 


se înțelege adevăr mântuitor, de credință; nu e glumă. Ce se numește dogmă? Adevăr de credință 
revelat, cuprins în Sfânta Scriptură și în Tradiţie, aprobat și practicat de biserică. 

Sfinția voastră, în cadrul ecumenismului se vorbește de o nouă mentalitate, de un om ecumenic 
care să fie un creștin îngăduitor, receptiv pentru respectarea tradiţiilor fiecăruia. Ce recomandațţi 
teologilor ortodocși care poartă discuţii și intră în contact cu cei ce s-au desprins de Biserică - discuții 
teologice? 


Eu cred că sunt influențați atunci când spun că trebuie să fim maleabili și nu habotnici; nici nu-i 
vorba de habotnicie. 

A apăra Adevărul este un erou al Adevărului, pentru că altfel ar însemna să ne tremure mâna pe 
sabie, pe sabia Adevărului; nici o biruință nu va fi cu mâna tremurând. 

Adevărul este acesta, il respectăm de mii de ani, l-au respectat și ei sute de ani și s-au rupt de 
adevărul mântuitor. Acuma ne pare foarte rău, suntem destul de îndurerați, dar asta nu înseamnă că 
sunt de partea lor. Domnule, te compătimesc și atât. 


Ei sunt lăudaţi că sunt teologi de talie mondială. 
Nu mai vorbim; dracul e mai mult, zice că e Dumnezeu. E, ia uite! 


Dar cum să-și manifeste dragostea pentru că, dacă le spui că sunt schismatici sau eretici, se 
supără? 


Dragostea iartă totul, dar se bucură numai de Adevăr.[8] Asta-i dragostea! 

Dragostea nu-i chiar aşa să bem o cafea impreună și gata, suntem o unitate. 

Dragostea crede totul, uită totul, dar se bucură numai de Adevăr. A fost grozav acest Corinteni 
13! 


Sfinția voastă, se vorbește despre viață ecumenică, vocație ecumenică, cununie ecumenică, 
rugăciune, cultură, vizite, bibliotecă ecumenică, calendar ecumenic și există și un Institut Ecumenic 
"Sfântul Nicolae”, institut ortodox, dar care propagă ideile acestea ale ecumenismului. Ce credeți că ar 
spune Sfântul Nicolae, sfinția voastră? 


Eu ştiu ce ar spune Sfântul Nicolae, și asta ar spune toți; aș spune că toți știu ce ar spune Sfântul 
Nicolae. 

Care este scopul de se fac aceste amestecări de concepții să zicem că una e religia? Aceste jocuri 
de lumini, momente demonstrative se fac cu un scop. 

Nu adevărații oameni ortodocși organizează lucrurile acestea, pe ici pe colea. 


Dar acum unora chiar le place. 

N-au nici o răspundere, n-au conștiință, n-au răspunderea Adevărului. 

Și ce-ar spune Sfântul Nicolae, sfinția voastră? 

Le-ar da câte o palmă; ca lui Arie. Asta a făcut Sfântul Nicolae. 

La urma urmei, ce altceva făcea Arie, decât nu recunoștea Adevărul despre Hristos; i-a tras două 
palme. Asta ar face... 

Ar avea cam multe palme de dat acum. 

Acum, păi da; adică nu vezi cu ce aspecte de subțietate vin să se apropie prin asta, prin asta, prin 
asta! 

Domnule, am băut o cafea împreună la masă - am băut cafeaua aia; eu puteam să o beau și 
acasă, dar am băut-o cu el. Cu ce scop? Ce, vrei să spui că a fost altă cafea? A fost mai gustoasă că ai 
băut-o cu ăla? E un scop care urmărește ceva. 

Uite dovada: Papa a venit în România nu ca să vadă organizația Bisericii, bisericile pline și 
credința statornică, în masă, cum este în România. 

A venit și a făcut o slujbă catolică - demonstrativ; deci a avut un scop. A avut un scop să se facă 
o legătură că nu era nici o legătură cu el. 

În aer liber s-a făcut să vadă toată lumea. 

A făcut și o mai mare greşeală că au văzut românii: ce, uite, ce... ce-i aia, dom 'le!?! 

Au râs. 


Au râs, pentru că mai înainte de toate, românul nostru respectă tradiția pe care a moștenit-o, 
Adevărul. 

Așa și cu Greco-catolicii s-a făcut când au vrut să-i schimbe. Ei n-au vrut să se închine altfel, și 


când au văzut că nu puteau să-i facă să se închine, le-au zis: închinați-vă ca voi, dar ţineţi administrativ 
de noi; și, uite, acum sunt mai catolici decât catolicii. 


I-a prins cu puţin. 


I-a prins cu puţin; dacă au ținut de ei organizatoric, fac ca ei pentru că ăla comandă. Acesta a fost 


scopul. 


Așa face și aici; încet-încet, încet-încet. Acestea sunt niște demonstrații, niște apariţii cu scopuri 


veninoase. 


WUPu N= 


ÎNSEMNĂRI PENTRU CUVÂNTUL III 


Sfânta Evanghelie de la Ioan, cap.14, vers.2. 

Spune Domnul nostru, Iisus Hristos: “Cel ce nu este cu Mine, împotriva Mea este, și cel ce nu adună 
cu Mine, risipește.” (Sfânta Evanghelie de la Matei, cap.12, vers.30) 

A se vedea hotărârea arhiepiscopului Ciprian al Ciprului, la anul 1815. 

Sfânta Evanghelie de la Ioan, cap.17, vers.11. 

Alături de “biserică nedeplină”, ”biserică-soră”, alți termeni ai teologiei moderniste sunt: 
"sobornicitate deschisă”, “intercomuniune spirituală”, “eclesiologie euharistică”; aceștia sunt străini de 
Predanie, de Teologie, sunt năluciri. 

Spune Sfântul Apostol Pavel: “dreptatea lui Dumnezeu întru dânsa se descoperă din credință în 
credință, precum este scris: Iar dreptul din credință va fi viu”. (Epistola Sfântului Apostol Pavel către 
Romani, cap.1, vers.17). 

Sfânta Evanghelie de la Ioan, cap.20, vers.29) 

Epistola Sfântului Apostol Pavel întâia către Corinteni, cap.13, Dragostea și bunătăţile ei, vers.6) 

CUVÂNTUL IV 


Sfinția voastră, o practică recomandată de mișcările ecumenice, dar și de unii ortodocși, conține 
rugăciunile împreună cu eterodocșii. Și merg ortodocși la catolici, la protestanți, la ne-calcedonieni 
(diverse ramuri de monofiziți), vin protestanții la catolici, etc.; se roagă împreună, cântă, predică, etc. 
Sunt niște practici normale? 


Astea-s anormale; este mai mult o demonstraţie, un vizibil interes al lor, o dorință de a pune 
piciorul spre o împăcare, spre o cedare a noastră, de a intra încet-încet într-un fel de împăcăciune. 


Deci e o greșeală. 
E o greșeală că... pierdem vremea. 


Sfinţia voastră, ce rațiune, ce logică au avut Sfinții Părinți când au spus să nu ne rugăm cu cei 
care sunt despărțiți de Biserică, cu schismaticii și cu ereticii? 


Logica este să nu te rogi cu ei pentru că au un alt punct de vedere al Adevărului, pentru că nu 
sunt în Adevăr, în adevărul de credință. Noi ne rugăm în Adevăr, în practica Adevărului, aşa cum ne-a 
fost lăsat, cum s-a fixat de către Biserică. 

Mă rog la Hristos așa cum m-a învăţat EI, aşa cum nu se poate altfel; mă rog la Dumnezeu așa 
cum mă mântuiesc, nu cum nu mă mântuiesc; nu fac combinații. 

Pentru ca Adevărul să se stabilească a fost nevoie de multă jertfă, a costat enorm. 

Sfânta Cruce în felul acesta, ortodox, care inseamnă Sfânta Treime, toată înălțimea, toată 
adâncimea și toată lățimea: Tatăl, Fiul și Sfântul Duh; va să zică, nu cu două degete ca lipovenii, nici cu 
toată mâna ca la catolici. N-au făcut lucrul acesta fără un motiv, ci să fie altfel decât e Adevărul, adică să 
aducă practica lor pentru că, având practica lor, ușor îl bagi în dogma lor. 


Pentru că s-au depărtat de dogme, din această cauză să nu ne rugăm cu ei? 


Dogma nu e Dumnezeu; dogma este măsura lucrurilor. Așa că trebuie să mă rog în măsura 
lucrurilor care cred în Dumnezeu; “cine n-adună cu EI, risipește”[1]. Exact cum am spus Eu, - spune 
Mântuitorul - nu altfel. Și a spus: “o iotă, o cirtă, o parte de se va schimba, acela mic se va chema [2], 
adică nu se va mântui - zice și Sfântul Ioan Gură de Aur. 

Practica vieţii noastre este să ținem legătura cu Dumnezeu ca și cum îl trăim pe Dumnezeu în tot 
ce facem - și când ne rugăm. De ce altfel? 

Adică tu stai pe strada cutare, numărul cutare și unul îţi spune altfel: că stai pe strada cutare sau 
cutare - ca să ajungem într-un loc. Atunci, cum să mă rog cu tine, că mă rătăcesc. Și nu e duh; 
rugăciunea e un duh, e o trăire, exact cum a învăţat El: “și spuneţi așa cum v-am învăţat Eu, și v-am 
spus Eu'][3]. 


Sfinția voastră, un principiu în ecumenism este următorul: creștinii de diferite confesiuni să se 
roage împreună, dar să nu participe la Euharistie și acești teologi ortodocși care sunt în mișcarea 
ecumenică spun „că atunci când Sfinții Părinți au spus să nu ne rugăm cu ereticii și cu schismaticii se 
refereau doar la Impărtășire, la Euharistie. Este adevărat? 


Nu, nu este adevărat. 

Sunt cu totul de acord cu ce au spus Sfinţii Părinţi, adică să nu ne rugăm cu schismaticii și cu 
ereticii, cu atât mai mult să nu ne împărtășim cu ei. 

Și rugatul împreună nu este o gimnastică, și nu este un program rugăciunea. 

Eu am să mă rog ortodox, mă închin ortodox, el nici nu se închină ortodox, n-au nimic... 

Nu știu de ce această invitaţie: rugăciune împreună, ca și cum facem un fel de gimnastică și 
facem un fel de întărire a mușchilor; ce înseamnă asta? Rugăciunea e o problemă de duh, o problemă de 
trăire personală. Nu accept eu rugăciunea împreună; adică este un interes în practica asta, emanat de 
cineva. 


Ce fel de interes? 


Interes pentru unitate, să zicem că suntem una; pentru că, dacă accepţi să te rogi împreună, 
restul e ușor, adică să acceptăm abateri de la adevărul de credință, de la adevărul mântuitor. 


Luna ianuarie este dedicată acestor practici.[4] 
Cine a dedicat-o? 
Și unii dintre ai noștri. 

Mie îmi pare bine, că nici n-am știut! 
Nu este duhul adevărului în rugăciunile acestea? 


Nu este duhul adevărului. Și de ce să fac lucrul acesta? Asta-i demonstraţie, eu i-am spus sport 
aici sau cum i-am spus... 


Gimnastică. 


Gimnastică, da. Și de ce să fac lucrul acesta? Chiar rugăciunea - nu este voie să zici program de 
rugăciune - este suflare și răsuflare, așa cum ne-a spus Hristos. 


Se strâng episcopi, preoți credincioși și participă la astfel de slujbe, zise adesea și “ecumenice”. 
Nu au nici o scuză. 
Acuma sunt tot felul de vecernii împreună, etc. 


Lăsăm la o parte; e un moment istoric, politic și gata. 

Nu stau, nu sunt liniștiți pentru că nu sunt în Adevăr. Și vor să te niveleze pentru că ei nu 
schimbă nimic. Noi suntem foarte bucuroși să fim uimiţi, dar în Adevăr; să poftească aici, la noi, fără 
condiții. 

Mergem la târg impreună, ne sfătuim împreună, am băut cafeaua împreună sau ceaiul și totuși 
unul se ia și unul se lasă - care sunt două la moară cu același interes - una pe norii cerului și una la 
judecată; “unul se ia și unul se lasă”[5] dacă n-ai trăit în Adevăr. Nu-i nimic de glumă, dragul meu. Și tot 
argumentul acesta rămâne până la urmă: sunt gata să mor. 


Ei spun că este o lucrare a Duhului Sfânt rugăciunea asta împreună. 


Ei nu vor rugăciune împreună, ei vor să fim una. Rugăciunea împreună pentru ei înseamnă că ne- 
am unit. 

Asta nu-i ușor, nu-i important. 

Important este de ce nu suntem împreună. Nu ne-am rugat împreună? Vorbim despre cei care 
trăiesc în Adevăr, dacă suntem ortodocși ne rugăm împreună, e frumos. 

Dar de ce tot ţii să te rogi cu mine împreună și din punct de vedere al practicii tu nu ești? Cum te- 
nchini? Ce liturghie ai? Nu mai ai proscomidie, n-ai nimic. Va să zică toate cele pe care le-au făcut acești 
titani: Vasile cel Mare, Apostolul Iacov și Ioan Gură de Aur; poţi să treci peste ei? N-au proscomidie; cum 
să intrăm în Liturghie ca într-un fel de piesă de teatru, nu? 


Ce fel de oameni? 
Care au fost plătiți sau care vor fi plătiți. 
Plătiți să ce? 


De a face gustul celor ce nu susțin Adevărul dogmatic, de credință, că ăia-s oameni de cultură, noi 
- zic ei - suntem niște proști. 
Vezi de treabă; ia uite, ce fericit sunt că sunt astfel de “prost”. 


Un motiv al lor este următorul: ei zic că cei care nu se roagă împreună nu au dragoste. 


Părinte dragă, adică, dacă nu furi cu mine, n-ai dragoste? Vezi de treabă! 

Ești chior? Sunt. Ești hoț? Sunt. Ești curvar? Sunt. Ești eretic? NU! Aici nu mai merge. 

Nu mai putem fi impreună când e vorba de Adevăr. Adică, ba mai mult, ne spun că suntem 
reduși; poți să spui orice. De unde știe fiul teslarului atâta carte?[6] 

Mi-a spus o doamnă profesoară, trăitoare: “nu-i așa părinte, că Hristos a fost prin India?” 
Doamnă, zic eu, dumneata știi că Hristos era Dumnezeu, că i-a făcut și pe indieni? Era Dumnezeu, dar și- 
a motivat învăţătura; e singura cale, nu e alta. 

De aceea zic: crede cu orice chip și te convingi pe drum de ce crezi. 


Nu înseamnă că n-avem dragoste dacă-i refuzăm? 
Păi, dragostea o măsurăm cu tovărășia la hoție? Dragostea se bucură numai de Adevăr. Ce zici de 
lucrul acesta! Eu nu-l urăsc, dar nu-l accept. 


Noi, ortodocșii, întinerim lumea pământului prin slujbele pe care le facem. De ce să facem 
rugăciune? Nu vezi că e un interes; după sute de ani. 

Şi interesul? 


Interesul este al lor. Noi suntem deja împliniţi - în Adevăr. 

De ce dorește, psihologic vorbind, cineva care-i lângă tine, cunoscut - nu-i convine că tu ai o viață 
de trăire motivată, creștină să zicem - să te niveleze? 

Pentru că el își motivează slăbiciunile și vrea să te niveleze ca să fie liniștit în păcatele lui și în 
practica lui; nu suferă ca tu să fii mai înalt. 

Ia uite! Tăbară pe tine. Fanaticului nu-i pasă nicicând de adevăr. 

Intotdeauna Adevărul este atacat; dacă nu era Adevărul, nici filosofiile care l-au atacat nu existau, 
nici filosofiile care comparau lucruri frumoase nu existau. Tot în funcţie de Adevăr e tot războiul care se 
dă. 


Într-un îndemn la rugăciunile acestea comune, despre care am discutat, se zice așa: “avem 
aceeași învățătură, dar această învățătură este interpretată diferit și nu putem să interpretăm cuvintele 
lui Dumnezeu decât prin rugăciune” - într-un îndemn la rugăciunile acestea comune. Ce recomandați 
teologilor în învățarea, interpretarea învățăturii creștine? La nivel teologic, al institutelor teologice este la 
modă chestia asta cu împăcările, cu ecumenismul. 


Astea sunt discutate, și treaba lor dacă păstrează un amestec de idei, și este foarte trist că 
autoritatea dogmatică a universităţii nu precizează cu sabia în mână adevărul - sabia duhului. 

Mai întâi de toate, nici nu-mi vine să cred că se învaţă altfel în universități; că e prea adevăr, prea 
trasor Adevărul de credinţă. 

Biserica e numai una, și gata. Cum, de ce să nu spun Biserică Ortodoxă? N-am schimbat nimic 
deci, am spus de atâtea ori fără să fac figură de stil, Hristos e ortodox pentru că facem exact ce a spus 
El. Numai Biserica Ortodoxă explică cu adevărat învățătura Mântuitorului Hristos. 


Ce îndemnați pe teologi să citească? 


Să citească ce spune Biserica Ortodoxă; e consemnată învăţătura. Chiril al Alexandriei cu o serie 
întreagă de lucruri; să pună mâna pe învăţătura acestor mari titani: Ioan Gură de Aur, Vasile cel Mare, 
Grigorie de la Nazianz, Teologul mai corect, că de Nazianz a fost și tatăl său - a fost un mare trăitor, dar 
nu a fost într-o formă eroică și să aducă noutăţi ca fiul său Grigorie Teologul; a prezidat Sinodul al II-lea 
Ecumenic care privea Duhul Sfânt. Mântuitorul spune: “cine se va boteza în numele Tatălui, al Fiului și al 
Sfântului Duh”[7]. 

Sfântul Duh era deja de Mântuitorul confirmat: “de la Tatăl purcede”[8]; gata, nu mai interpretezi 
tu. "Voi trimite“[9], pentru că Mântuitorul era cunoscut ca Dumnezeu, de apostoli și de asta zice “și Voi 
trimite”, dar nu că-l de la Mine. “Care de la Tatăl purcede” - a precizat, adică suntem Una-Sfânta Treime. 
Aceasta a motivat și forma Sfintei Cruci. 

Adevărul nu se poate interpreta; dacă-l interpretăm mereu, vine altul și spune că are dreptate, 
pentru că vine cu o logică oarecare. Adevărul-Hristos nu poate fi interpretat, chiar dacă trebuie să mori 
pentru El, chiar dacă te jertfești; dacă nu ești în stare să faci lucrul acesta zici ca ăla. Cu Adevărul nu-i 
voie să faci asta; au hotărât Sfinţii Părinţi cu Duhul Sfânt ce-a fost; Adevărul a fost definitiv interpretat 
de Sfinţii Părinţi la Sinoade. 

Să citească orice; să citească și de Mahomed dacă e necesar, că e bine să știe ca să poată să-i 
combată. 


O altă practică este înfrățirea parohiilor; logica este următoarea: dacă Biserica Ortodoxă este soră 
cu marea Biserică a Apusului, atunci parohiile se înfrățesc. 


Dar nu e soră! 

Păi așa zic ei. 

Atunci, dacă așa zic ei, nu se mai pune nici a doua întrebare. 

Se duc copiii și participă la liturghiile lor; bine, asta și ca să viziteze sau nu știu ce... 

Şi spune un copil: “A doua zi asistăm în parohie pentru prima oară la o liturghie catolică unde mă 
impresionează foarte mult corul, cântecele lor, parcă-ţi deschideau inima. Alt moment emoţionant pentru 
mine a fost rostirea rugăciunii “Tatăl nostru”, rugăciune în timpul căreia toți ne țineam de mâini. Mă simt 
foarte flatat când părintele ne invită în altar, prezentându-ne pe fiecare în parte credincioșilor catolici 
care au umplut biserica”. 


Unui băiat i-a plăcut mai mult decât pe terenul de fotbal sau la un teatru cu o piesă oarecare, aia 
e altceva, dar nu cunoștea slujbele ortodoxe copilul acesta. 


Le cunoaște sfinția voastră, dar așa se vrea să fie crescuți.[ 10] 

Nu, nu le cunoaște, pentru că au fost mulţi catolici de bună credință, preoți chiar și, când au văzut 
toată slujba ortodoxă, s-au bucurat foarte mult, și au vrut să schimbe și la ei, și i-a mazilit. 

Nu-i un motiv obiectiv, un motiv întemeiat să ne împăcăm că a zis un copil. Copilul a avut vârsta 
lui de înțelegere, o fi fost o fire sentimentală, i s-a dat atenţie; pentru că, dacă te duci într-un magazin și 
vânzătoarea sau vânzătorul te ia de mână și te duce și-ți arată nu știu ce, te simți flatat și nu-ţi vine să 
pleci fără să cumperi ceva. E, aia-i altceva. 

Ești mai slab și este o lege: cine este tare să stăpânească. Nu dragă, stăpânește Adevărul. Nu 
contează că mor eu. „ 

Știi ce i-a spus unul, când l-a condamnat la moarte, împăratului, acolo în arenă? “Impărate, mă 
omori, dar nu poți să-mi faci nimic”. 

Știi ce-a spus unul lui Napoleon, când a omorât un demnitar? “Sire, mai mult decât o crimă, ați 
comis o nedreptate”. 

Adică nu e în funcţie de ce faci tu cu mine, e în funcţie de ce faci tu după asta și de ce ai făcut 
asta. E în funcţie de Adevăr orice mișcare, orice suflare și răsuflare; nu ne jucăm cu asta. De ce nu vrem 
să înțelegem că aceasta înseamnă o trăire liniștitoare! 

Nu-i vorba de mult. Non multa sed multum. Adică, de a sufia în adevăr cu Dumnezeu - tu ești, 
Doamne. 


ÎNSEMNĂRI PENTRU CUVÂNTUL IV 


1. Spune Mântuitorul nostru, Iisus Hristos: “Cela ce nu este cu Mine, împotriva Mea este, și cela ce nu 
adună cu Mine, risipește.” (Sfânta Evanghelie de la Matei, cap.12, vers.30) 

2. Spune Domnul nostru, lisus Hristos: “Cerul și pământul vor trece, iar cuvintele Mele nu vor 

trece.” (Sfânta Evanghelie de la Matei, cap.24, vers.35); "Mai lesne este cerul și pământul să treacă, 

decât din lege o cirtă să cadă.” (Sfânta Evanghelie de la Luca, cap.16, vers.17); de asemenea: “Că 
amin zic vouă: până ce va trece cerul și pământul, o iotă sau o cirtă nu va trece din lege, până ce vor 
fi toate. Deci, cela ce va strica una dintru aceste porunci mai mici, și va învăța așa pe oameni, mai 

mic se va chema întru Împărăţia Cerurilor.” (Sfânta Evanghelie de la Matei, cap.5, vers.18, 19) 

Parafrază, Sfânta Evanghelie de la Matei, cap.28, vers.20. 

Este vorba de ultima săptămână a lunii ianuarie; mai sunt și alte manifestări de acest fel. 

Spune Domnul nostru, lisus Hristos: "Două măcinând la moară, una se va lua și una se va lăsa. Deci: 

privegheațţi, că nu știți în care ceas Domnul vostru va veni”. (Sfânta Evanghelie de la Matei, cap.24, 

vers.41, 42). 

6. Sfânta Evanghelie de la Matei, cap.13, vers.54, 55; Sfânta Evanghelie de la Marcu, cap.6, vers.2-6; 
Sfânta Evanghelie de la Luca, cap.2, vers.46-49; Sfânta Evanghelie de la Ioan, cap.7, vers.14-17. 

7. Spune Mântuitorul nostru, lisus Hristos, Apostolilor: “”Datu-Mi-s-a toată puterea, în Cer, și pe pământ. 
Drept aceea, mergând, învățați toate neamurile, botezându-i pe ei în numele Tatălui, și al Fiului, și al 
Sfântului Duh. Învățându-i pe dânșii să păzească toate câte am poruncit vouă. Și iată, Eu cu voi sunt 
în toate zilele, până la sfârșitul veacului, Amin.” (Sfânta Evanghelie de la Matei, cap.28, vers.18, 19, 
20). 

8. Spune Mântuitorul nostru, Iisus Hristos: “când va veni Mângâietorul pe care Eu voi trimite vouă de la 
Tatăl, Duhul Adevărului, care de la Tatăl purcede, Acela va mărturisi pentru Mine.” (Sfânta Evanghelie 
de la Ioan, cap.15, vers.26) 

9. Vezi însemnarea 8. 

10.Pe lângă institutele teologice, ecumenismul este obiect de studiu și în manualele școlare, dar nu 
pentru a fi predat cum îl înfățișează Cuviosul Iustin Popovici; spune Domnul nostru, Iisus Hristos: “Iar 
oricine va sminti pe unul dintr-acești mici care cred întru mine, mai de folos i-ar fi lui ca să se 
spânzure o piatră de moară de grumazul lui, și să se înece întru adâncul mării. Vai lumii de sminteli, 
că nevoie este să vină smintelile, dar vai omului aceluia prin care vine sminteala.(...) Căutaţi să nu 
defăimați pe vreunul dintr-acești mai mici, că vă zic vouă: Că Ingerii lor în Ceruri, pururea văd Fața 
Tatălui meu care este în Ceruri.” (Sfânta Evanghelie de la Matei, cap.18, vers. 6, 7, 10). 

CUVÂNTUL V 


Sfinția voastră, revenirea la Biserica Ortodoxă, în timp, s-a făcut prin Botez, prin Mirungere sau 
prin Pocăinţă - în funcţie de greșeli și de timpul despărțirii. Intrebarea este următoarea: revenirea la 
Biserică are un caracter sfințitor, adică nu prin învățături, că și-au dat seama de greșeli sau învățături 
teologice? 


Revenirea la Biserică nu se poate face decât cu lepădarea de învățătura papistă; catolicii trebuie 
să se primească la Biserică după cum scrie[1] în însemnările din Molitfelnicele autentice (a se vedea 
Molitvelnicul bogat tipărit la Mănăstirea Neamţul2], 1843), dup cum arată atâţia Părinţi (amintim pe 
Sfântul Paisie de la Neamţ, pe Sfântul Nicodim Aghioritul), și după cum bine scrie și în Pidalion (a se 
vedea însemnările și subinsemnările la canonul 46 Apostolic, în Pidalionul tipărit la Mănăstirea Neamţu, 
1844), lucru valabil și pentru protestanți, neoprotestanți, anglicani sau alții. 

Monofizitismul a fost condamnat la 451 la Sinodul IV Ecumenic la Calcedon, iar monotelismul la 
680 la Sinodul VI Ecumenic la Constantinopole. 


Monofiziții sunt unii mai radicali, alții mai moderați; sunt și ei de mai multe feluri. 


Nu ne interesează; și creștinii unii sunt mai trăitori, alții mai slabi - dar sunt creștini. 

Nu este vorba de cum trăiești, ci ce trăieşti. Nu facem anchetă care este mai bun și care este mai 
rău; ca să fii bun trebuie să fii în dogmele creștine și în practica creștin-ortodoxă. 

Dogmă inseamnă adevăr de credință revelat, cuprins în Scriptură și în Tradiţie, aprobat și 
practicat de Biserică. 


Sfinţia voastră, datorită tendințelor ecumeniste, slujbele de venire a eterodocșilor la Biserică nu 
mai sunt tipărite în cărțile de cult, în Molitfelnice. 


Nu contează; vorbim de Molitfelnicele mai vechi, autentice, unde se precizează aducerea la 
Ortodoxie. 


Ar trebui să se includă și în Molitfelnicele noi aceste slujbe? 

Nici nu se pune problema. Ce mai discutăm - acestea sunt tendenţioase. 

Eu am și un Molitfelnic care nu este chiar nou și acolo, în loc de lepădări și de venirea la 
Ortodoxie, s-a pus un acatist. E posibil așa ceva?! Vremea a schimbat lucrurile de la sine? 

Dacă este vorba, și mai multe lucruri schimbate vei vedea! - nu numai atât. 

Să se păstreze molitfelnicele vechi; n-avem voie să schimbăm cum vrem noi. 


Sfinția voastră, de ce este nevoie să se facă Taina Botezului, Mirungerii, Pocăinţei când se revine 
la Biserică? 


Pentru că respectivii au intrat într-o rătăcire faţă de adevărul mântuitor. 
Această mare Taină este venirea Sfântului Duh, luminarea inimii lor, luminarea poziției lor. 


Sfinţia voastră, în cazul revenirii la Biserică se poate face aceasta fără Taina Botezului, Mirungerii, 
Pocăinţei, după caz? 


Dacă vor să vină la Ortodoxie, nu se poate face decât prin Taina Botezului, Mirungerii sau a 
Pocăinţței. 


Dar dacă nu se vrea să se treacă prin această taină? Vă întreb pentru că aceasta este tendința 
actuală. 


Rămân așa cum sunt, în erezia lor, în credința lor. 
Nu se poate trece peste acest pas? 


Este singurul mod prin care poți să-l aduci. 
Altă situaţie nu există; unde, la o întâlnire tendențioasă?! 


Sfinția voastră, vedeţi foarte simplu unirea Bisericilor (revenirea la Ortodoxie): prin lepădare de 
erezii, Botez, Mirungere. 


Este simplu, dar are toată adâncimea, și toată înălțimea. Este mântuirea în joc. Ce simplă... 


Este simplu dacă vrei, dar este foarte complicat un simplu ca acesta; vorba lui Dostoievski: e 
complicat un om simplu. 

Biserica Ortodoxă s-a pregătit să ajute toată lumea pământului să se mântuiască, să fie pe linia 
dorinței divine. 

Ne impăcăm acuma intr-o înțelegere așa, să fim și noi apuseni, să fim moderni?! Ce ne-a dat 
Apusul?! 


Aţi spus, sfinția voastră, că Biserica întâi sfințește și apoi învață. 
Biserica mai mult decât învaţă, sfințește. 
Adică întoarcerea la Ortodoxie are un caracter sfințitor. 


Da, prin revenire, prin taina propriu-zisă. Are un caracter de taină, de împlinire. 
Adică nu de învățătură? 


Nu poți să faci un gest dacă el nu revine la învățătura pe care a pierdut-o. 

Cine vine mărturisește Adevărul; chiar pentru asta ii pui întrebarea: te lepezi de patimi - mă 
lepăd, te lepezi de... - mă lepăd... Să se lepede de învăţătura trecută și să intre în învățătura ortodoxă. 

Să fim fericiți că suntem ortodocși. Am zis lucrul acesta singur, în pădure: “Doamne, iți 
mulțumesc Doamne că m-ai născut ortodox”. Și mi-a dat putinţa să mă conving de valabilitatea acestei 
trăiri. 

Sute de ani. O zi, două, trei, patru, cinci, zece și 365 fac un an. Dar sute de ani? Și am trăit 
aceste lucruri împreună. Sfântul Martin este mucenic la Sinodul VI Ecumenic cu problema monotelistă; a 
fost contemporan cu Maxim Mărturisitorul. Este un papă martir pentru Adevăr și toate aceste lucruri sunt 
anulate acum. Pentru ce? Pentru un fes roșu pus deasupra capului? 


De exemplu stiliștii; ei cum revin la Ortodoxie? Prin mirungere? 

Stiliștii nu. 

Se primesc prin pocăință? 

E vorba de calendar; calendarul e o măsurătoare. 

Dar ei vin așa, pur și simplu? 

Pur și simplu să revină, numai că ei s-au complicat acuma - ca să-i primeşti; pentru că te botează 
incă o dată dacă ești botezat, și dacă ești cununat te cunună incă o dată. 

Botezul repetat, iți dai seama ce mare greșeală; și au căzut in erezie. Nu pentru calendar, ci 
pentru că repetă botezul. 


Din cauza calendarului au dat în... 


Păi sigur, dacă n-asculți. Cine n-ascultă intră în păgânătate: “și, dacă nu te ascultă, să-ți fie ca un 
păgân și vameș"[3]; deci păgânătatea. 


Sfinția voastră, nu prea s-au republicat hotărârile sinodale. 
S-au publicat; citim Pidalionul. Ce nu s-a publicat? 
Nu s-au retipărit. 


Nu s-au retipărit, da. Știu lucrul acesta și i-am învinuit chiar - vorbeam cu patriarhul Iustinian. Eu 
predam istorie la un seminar în Neamţ, seminar monahal, și umbalam în cărțile lui Iorga să caut niște 
adevăruri istorice; ce putea să-mi dea Iorga? 


Săracu' Iorga. 


Săracu” și nevinovatul Iorga... 

Ce putea să-mi dea? Eram disperat. Până când, printr-un preot îndrăzneț, am găsit o carte care 
era pierdută; am dat de ea pentru că m-a ajutat Dumnezeu, că aveam mare nevoie de Pidalion. Sunt 
exact toate canoanele Sfinţilor Apostoli, ale Sinoadelor Ecumenice și Locale, ale Sfinţilor Părinți. 

S-au tipărit aceste cărţi. Nu putea să nu se tipărească canoanele Sfinților Părinţi. S-au tipărit și 
fracționat: separat ale Sfinţilor Părinţi, ale Sinoadelor Ecumenice. Eu am avut toate ediţiile - 7 erau, dar 
mi le-au luat studenții; dar Pidalionul îl am. 

Am avut și Pidalionul mare[4], în chirilică, pe care l-a tipărit Veniamin Costache. L-am scăpat de 

la foc, că îl ardeau comuniștii. Era chiar Pidalionul lui Iosif Naniescu, fost mitropolit la Iași, legat în aur pe 
margine. Are însemnări și subinsemnări de pagini întregi; este un pidalion mare, gros, foarte important. 
O cultură întreagă e acolo. 


ÎNSEMNĂRI PENTRU CUVÂNTUL V 


1. A se vedea edițiile respective; retipărire în: Din istoria marii apostazii: Sinodul de la Ferrara-Florența, 
Editura Scara 2002, pentru însemnările din Molitfelnic, din Pidalion, cât și fragmente din Viața 
Sfântului Paisie de la Neamț; de asemenea, a se vedea cele două volume de Convorbiri și istorisiri 
duhovnicești, ale Sfântului Paisie de la Neamţ. 

2. Despre împotrivirea față de cărțile tipărite la Mănăstirea Neamţu, și înțelesul acesteia, a se citi tous 
pentru Vedenia monahului Theodosie, din Sfânta Monastire a Neamțului, în anul mântuirii 1797, 
luna decembrie 20 spre 21, după adormirea Preacuviosului Paisie Starețul și arhimandritul Sfintelor 
Monastiri Neamţu și Secu, cu trei ani în urmă. 

3. Spune Domnul nostru, lisus Hristos, Ucenicilor: "Și de-ţi va greși ție fratele tău, mergi și-l mustră pe 
dânsul între tine și între el singur; deci, de te va asculta, ai dobândit pe fratele tău. Iar de nu te va 
asculta, mai ia împreună cu tine încă pe unul sau doi, ca prin gura a două sau a trei mărturii să stea 
tot graiul. Iar de nu-i va asculta pe ei, spune-l soborului; și de nu va asculta nici de sobor, să-ţi fie ţie 
ca un păgân și vameș”. (Sfânta Evanghelie de la Matei, cap.18, vers.15, 16, 17). 

4. Tipărit la Mănăstirea Neamţu, 1844; cuprinde însemnările și subinsemnările la canoane ale Sfântului 
Nicodim Aghioritul. Nu conţine și hotărârile de dogmă, horos-urile Sinodale. 

ULTIMUL CUVÂNT 


Biserica este trupul tainic al lui Hristos. Ș 

Nu poți să fii creștin universal decât prin modalitatea ortodoxă. In alegerea, trăirea și adâncimea 
unei structuri, trebuie neapărat să ținem cont de niște date reale ale problemei în care ne angajăm. Este 
o greșeală să ieși dintr-o structură spirituală puternică - Ortodoxia, atât de deplină, de autentică, de 
universală, care oferă realizarea omului din tine; altfel, o spun cu regret, s-ar putea numi false trăiri 
interioare. Nu este o întâmplare că noi suntem ortodocși, și nu suntem romano-catolici. 

Sigur, este vorba de a ne angaja cu toată seriozitatea pe drumul esenţial istoric, care este marele 
Adevăr - Orto-Doxia. 

Sfântul Siluan Athonitul aparține în întregime Bisericii Ortodoxe. 

Scria, după ce un alt părinte, trăsese concluzia că toţi ereticii vor pieri: “Nu știu, dar n-am 
încredere decât în Biserica Ortodoxă. In ea se găsește bucuria mântuirii, ce se dobândește prin smerenia 
lui Hristos.“ 

Adevărul este Hristos, Biserica Ortodoxă. 

Biserica este cea care patronează drumul spre mântuirea noastră, cu orice chip, în stilul ortodox, 
așa cum s-a fixat la Sinoade privind dogmele respective. 

S-au interpretat la infinit, și se vor interpreta: drumurile, cărările care duc spre mântuire și este 
numai una: aceasta pe care o ținem mai departe fără nici un fel de schimbare, și chiar cu râvnă și cu 
trăire, Biserica Ortodoxă. 

Am fost întrebat: ce să spun Apusului? - de la părintele Arsenie. 

Și i-am răspuns: să vină la Răsărit - la Biserica Ortodoxă - smeriţi, fără condiţii. 

Adevărul trebuie respectat fără condiții. 

Sunt creștin, sunt călugăr, sunt preot și voi răspunde; toți vom răspunde. 


arhimandrit Arsenie Papacioc 

Doamne lisuse Hristoase, cu inimile smerite, și capetele la pământ, Te rugăm ca frumusețea și 

veșnicia aceasta Ortodoxă să fie înțeleasă fără părtinire, desăvârșindu-se marea Ta biruinţă, că Tu ești 
“Calea, Adevărul și Viaţa.” 


Sfârșit, și Lui Dumnezeu slavă 


BeatriceGloria_personal library 

